A industria auxiliar negociará con Pemex "tomar o control" de Barreras | Noticias de Galicia | CRTVG\nPublicado o 24/10/2019 19:55\nA industria auxiliar do naval decide dar un paso adiante e tomar o control de Barreras para desbloquear a situación de crise do estaleiro vigués. Xa lle transmitiron a Pemex, o accionista maioritario, a sua decisión e aseguran que foi ben acollida. Esta semana comezarán os trámites oficiais.\n33 empresas auxiliares, ás que Barreras lles debe uns 25 millóns de euros, están en situación desesperada. Ninguén lles comunicou oficialmente que teñen que paralizar os seus encargos, nin atopan interlocutor con quen poder avanzar nos proxectos.\nPor iso, intentan tomar o control do estaleiro. Ben intercambiando por accións parte da débeda que Barreras ten con elas ou negociando a cesión de dereitos políticos.\nEsta semana comunicaranllo oficialmente a Pemex, o accionista maioritario, e deixan, tamén, unha mensaxe de confianza aos seus principais clientes.\nUn grupo de traballadores concentrouse esta mañá ás portas do estaleiro en Vigo. Piden que se retome a actividade industrial coa volta dos traballadores e das empresas auxiliares.


Os onces da vixésimo terceira xornada na Segunda Galicia\nOs onces da vixésimo terceira xornada na Segunda Galicia\nNon baixan a guardia os líderos de ambos os grupos da Segunda Galicia. No norte, o Burela encabeza a clasificación por cuarta semana seguida; mentras que o Friol deu un importante paso ao derrotar ao San Lázaro, que era ata entón o seu inmediato perseguidor. Goleadores e detalles volveron ser os protagonistas a sete xornadas para que remate a competición.\nO Burela mantense intratable neste 2018 logo de sumar a novena vitoria consecutiva ante o Alfoz a domicilio e seguir sendo o equipo menos batido, xunto co Cabreiros (20 goles encaixados). Segundo segue o Guitiriz, que despois de pasar o seu baixón, leva unha xeira de tres triunfos; o último pola mínima ante o Iberia. De preto, séguenlles o Lourenzá que venceu con claridade ao Ourol (Iván Recalde marcou catro goles e Moncho tres); o Pol que derrotou no derbi ao Meira a domicilio e o Folgueiro que volveu ter en Aurelio o seu xogador referencia para superar ao Cospeito. O dianteiro marcou tres dos catro goles do seu equipo. Aumentaron as diferenzas co Cabreiros que sumou un punto nas últimas dúas xornadas. No último choque o equipo adestrado por José Manuel viuse superado por un Abadín que gañou, despois de catro encontros sen facelo e da un paso importante na loita pola salvación.\nQuen seguen sumando son dous equipos da zona media. O Roupar e o Candelaria empataron a dous goles e achéganse a salvación nunha categoría que terá que estar moi pendente dos arrastres. Outro dos triunfadores da pasada fin de semana foi o Matela, xa que remontou e derrotou ao Mondoñedo nun duelo directo pola zona baixa. O cadro de Outeiro de Rei levaba quince partidos sen sumar de tres en tres.\nJose Costa Porto, regresa o primeiro equipo.\nDende o clube dámoslle a benvida e desexámoslle moita sorte nesta nova etapa. pic.twitter.com/u7P1BDDaAc\n— SD Antas (@SDAntas_Oficial) March 7, 2018\nO gran duelo do grupo sur deixou ao Friol como máis líder ao vencer a un San Lázaro que levaba unha xeira de catorce partidos sen saber o que era perder. Situación que aproveitou o filial do Chantada para recuperar o posto de ascenso directo. Nunha xornada na que o conxunto adestrado por Rodrigo Amarante tivo dous encontros en 24 horas. O sábado venceron ao Sporting Lucense e o domingo perderon ante o seus veciños no derbi adiado . De aí que o Chantada Atlético estea tamén preto deses postos porque sumou seis puntos na fin de semana. Ademais do derbi chantadino, derrotou á SD Becerreá. Segue nos postos altos o Oural que despois de tres xornadas sen gañar venceu con claridade ao Rubián. Con dous puntos menos queda o Santa Comba que caeu derrotado pola mínima na casa ante o Brollón.\nNa zona morna da táboa o Palas segue sumando puntos despois de igualar ante a Milagrosa. Quen segue indo cara arriba é o Portomarín que volveu gañar desta volta ante un rival directo como é o Antas. O cadro adestrado por Manu volveu ter en Óscar López o seu futbolista máis destacado con tres goles; o equipo suma xa 24 puntos, 18 conseguiunos no que vai de ano. Tamén espabilou o Castroverde que venceu ao filial do Monterroso e sumou a súa terceira vitoria nos últimos catro enfrontamentos.\nPost AnteriorO partido en imaxes: Guitiriz S.D-Iberia C.F. (1-0)\nSeguinte PostOs sobranceiros da Terceira na oitava xornada da 2ª fase


Nigrán habilitará as praias de Portocelo e Os Cantos como espazos para cans todo o ano - Comarcas na Rede\nHomeVal MiñorNigránNigrán habilitará as praias de Portocelo e Os Cantos como espazos para...\nIgualmente, o Concello agravará as sancións por non recoller os excrementos nas praias pasando de infracción leve a grave, o que poder acarrexar unha multa de ata 300 €\nO goberno local de Nigrán proporá no vindeiro pleno ordinario do 31 de xaneiro unha modificación de Ordeanza Municipal de Convivencia Cidadá e de Ornato Público para permitir que os cans acudan durante todo o ano ás praias de Portocelo (Panxón-Monteferro) e Os Cantos (Lourido). Con estas dúas excepcións, mantense igual a autorización de que os animais acudan a calquera outro areal do municipio agás no periodo do 1 de xuño ao 30 de setembro.\n“A ordeanza aprobada no ano 2016 precisaba ser actualizada para cumprir con esta vella demanda dos propietarios de cans, que viñan reclamando desde hai tempo contar cunha praia dispoñible para as súas mascotas tamén durante a tempada estival, somos sensibles á demanda e por iso tomamos esta decisión”, explica o alcalde, Juan González, quen destaca a conveniencia destes dous areais “por estaren pouco urbanizados, sen afluencia masiva de persoas, en situacións xeográficas opostas, con rochedos que estimulan o xogo e por contar cunhas dimensións reducidas que facilitan o control dos cans por parte dos seus donos”.\nAparellada a esta necesidade de modificar a ordeanza neste aspecto, o goberno local tamén considera preciso reforzar a obrigatoriedade de recoller os excrementos dos animais en todas as praias do municipio por ser, precisamente, lugares de convivencia de familias a onde se levan moitos animais. Así, propón como cambio que a sanción pase de ser contemplada leve a grave, o que na práctica supón unha multa que oscilaría entre os 101 € e 300 € fronte ao máximo de 100 € actuais. “Ter unha mascota implica uns dereitos pero tamén unhas obrigas moi claras, resulta absolutamente incívico non recoller os excrementos, máximo en areais que son visitados por moita poboación, neste sentido temos claro que non se pode ser transixir e que hai que equiparar a multa á gravidade do comportamento que representa”, sinala o alcalde.\nIgualmente, a ordeanza será modificada para que inclúa expresamente redactado o permiso de circulación e estadía de cans-guía de invidentes e de persoas con discapacidade, que non terán ningún tipo de limitación para acompañar ao seu dono. “Era algo que non estaba recollido e que desde a nosa política ‘Un Nigrán para todos’ o considerábamos fundamental, tiña que actualizarse neste sentido porque foi un aspecto que non se contemplou no seu momento. Na práctica as persoas cegas ou con deficiencia visual usuarias de can-guía teñen recoñecido legalmente, en toda España, o dereito de acceder, acompañadas do mesmo, a todos os lugares, espazos, establecementos e transportes públicos ou de uso público, no caso de Nigrán incorporamos a ademais persoas con calquera tipo de discapacidade”, subliña.\nFinalmente, e tamén neste apartado correspondente aos animais, o goberno local considera preciso que a ordeanza sexa actualizada para permitir a presenza de cans e cabalos en competicións, exhibicións ou mostras que conten co correspondente título habilitante. “É de sentido común, neste caso actualízase para que non existan discrepancias entre o que se autoriza e a prohibición absoluta da ordeanza”.\n“Cremos que estas actualizacións da lexislación municipal con respecto aos animais fan de Nigrán un municipio máis amigable, cívico e comprometido coa súa contorna”, finaliza o rexedor.


Mai 7, 2018 | ACTUALIDADE, Eventos, Novas\nOs asistentes deprazáronse do cemiterio ao teleclub, que dende onte levará o seu nome. Soaron as gaitas outra vez, e foron moitos os que quixeron mostrar o seu agarimo. Houbo lembranzas para o seu libro máis coñecido, Don Otto de viaxe pola Chaira, para a relixiosidade e para a súa maxia. David Méndez, Óscar Bello e o Mago Antón, tres dos seus “fillos máxicos”, arrancaron gargalladas aos presentes.\n“Foi unha idea que partiu dos Baluros e o pleno acordouno por unanimidade. O teleclub era a instalación máis adecuada para levar o seu nome. Foi o centro no que fixo máis representacións, o máis antigo, no que fixo os primeiros ensaios… É o lugar correcto”, dixo o rexedor de Castro de Rei. “A idea é que siga estando con nós. Lémbrense sempre de Xosé Manuel Carballo”, engadiu.\n“Hoy el recuerdo puede hacer que estemos tristes, pero él siempre nos hacía reír y sonreír”, expresou o bispo de Mondoñedo-Ferrol, Luis Ángel de las Heras, que destacou o valor que lle daba Carballo á amizade, á familia, a Castro de Rei e á arte.\nAlfonso Blanco, Marica Campo, Xesús Mato, Ricardo Polín, Xosé Otero Canto, Manuel Regal, Mero Iglesias, membros dos músicos Os Valuros e do teatro dos Baluros, entre outros dos moitos que participaron, falaron dun home “inmorrente”, “un gran mestre”, “xeneroso”, “profeta na súa terra”, que “fixo rir aos vellos de todo o país e obrou milagres todos os días”. E outros como Felipe Arias, Juan José Fernández Abella ou Elsa Vega, pese a non poder estar, enviaron verbas para recordar a un home “leal”, “comprometido coa terra chairega”, de “humor sobranceiro” e “gran pacificador”. Co ritmo de O Carro despedíronse, pero convencidos de non olvidar.


Obradoiros, música, artesanía e animación de rúa na XIV Foliada de Melide - CULTURA - Sermos Galiza - Diario de intereses galegos\nObradoiros, música, artesanía e animación de rúa na XIV Foliada de Melide\nB.B. 27 abril 2018 13:22 h.\nA bailarina e coreógrafa galega Janet Novas actuará este sábado no Pazo da Cultura de Carballo\nlecer Que Facer? XIV-Foliada-de-Melide\nUn festival de música para dar a coñecer intérpretes e grupos de distintos estilos e achegar ao público unha ampla oferta de música de calidade, feita en galego e en directo.\nAuditorio Municipal/Centro Urbano/Centro Cultural de Guillade\nXornadas da cultura galego-portuguesa con palestras sobre a historia da emigración galega a Lisboa, concertos de María do Ceo, Najla Shami e mais ruadas.\nAs poetas reinvéntanse con “Cría fama e bótate a correr”, unha reflexión sobre as virtudes e baixezas da fama despois de teren pasado polo Luar.\nUn evento que concentra obradoiros, actividades formativas, mostra de artesanía, exposicións, actuacións musicais, concurso de Cantos de Taberna e actividades para as crianzas.\nPraza do Consistorio\nFesta de exaltación e degustación da lamprea, acompañada de viño do Condado, música tradicional e banda municipal.\nUn espectáculo de danza da bailarina e coreógrafa galega Janet Novás, unha das figuras máis destacadas do panorama estatal dos últimos tempos.\nA Feira da Plantación defínese como unha festa de arranque da primavera que procura poñer en valor o rural e o seu potencial. As protagonistas son as plantas, cunha presenza destacada da flor para exterior, das herbas aromáticas, as árbores froiteiras e as sementes. A programación inclúe obradoiros, sorteos de lotes de produtos da terra e o tradicional agasallo dunha planta ornamental para cada asistente.


Facer testamento: como, onde e canto costa | Consumer\nFacer testamento: como, onde e canto costa\nOutorgar testamento é a opción máis sinxela e barata que ten unha persoa para transmitir de maneira ordenada o seu patrimonio aos seus herdeiros\nPor Ana Palomo Trigo 21 de Marzo de 2012\nO testamento é o acto xurídico individual a través do cal unha persoa dispón, para despois do seu falecemento, a herdanza de todos os seus bens ou parte deles. Constitúe a vontade da persoa sobre como han de repartirse os seus bens cando falte, sen que iso afecte á súa vida, e é a mellor opción para transmitir de maneira ordenada o patrimonio aos herdeiros. Ademais, é un documento revocable, sinxelo e cun custo alcanzable, que ten gran importancia, posto que evita numerosos problemas no futuro e ofrece tranquilidade para os familiares e herdeiros.\nO testamento: que é\nO mellor modo polo cal unha persoa transmite o seu patrimonio unha vez que faleceu é a través dun testamento. Ademais do aspecto financeiro, o testamento é unha declaración solemne que reflicte a vontade de transmisión dos bens do testador aos seus herdeiros. O testamento é sempre un acto revocable e non hai ningún definitivo mentres o testador viva.\nO testamento é sempre un acto revocable que pode substituírse ou modificarse en calquera momento\nO último testamento outorgado revoga o anterior, polo que pode substituírse ou modificarse en calquera momento. Por outra banda, é un documento persoal, non hai que entregalo en ningún rexistro ou oficina e non impide ao testador dispor dos seus bens en vida. Constitúe a vontade da persoa sobre como han de repartirse as súas haberes cando falte, pero non afecta á súa vida. Toda persoa que estea en pleno uso das súas facultades mentais e sexa maior de 14 anos pode outorgar testamento.\nOnde se fai testamento\nO testamento que se outorga con máis frecuencia en España é o testamento notarial aberto.\nQuen o outorga debe acudir co seu DNI ao notario, ou ten que facerlle chamar, para expresarlle a súa vontade.\nO notario redacta por escrito o testamento, segundo os desexos que se lle manifestaron, e reflicte con claridade o lugar, a data e a hora en que se outorgou. Segundo a complexidade do testamento, o notario pode solicitar as escrituras dos bens ou máis información.\nA partir destes datos procédese ao seu outorgamento, sen que se esixa a presenza de testemuñas, salvo en casos determinados (cando o testador é invidente, se non sabe ou non pode asinar, ou non pode ler en por si o testamento, etc.).\nNon fai falta realizar un inventario dos haberes que ten o testador, xa que non é obrigatorio dicir en que bens concrétase a parte de cada un dos herdeiros. Despois de falecer o testador, é cando os nomeados no testamento terán que facer un inventario dos bens e débedas que tiña e proceder á súa repartición.\nCanto custa outorgar testamento\nOutorgar testamento ante notario non é demasiado custoso e os especialistas en dereito de familia recomendan que se faga en canto tense algunha propiedade (un piso, terreos, bens, etc.). Así se evitan problemas xa que, se non hai testamento, a lei determina quen debe cobrar a herdanza. O testamento é un documento moi barato, se se ten en conta a súa transcendencia e a súa posible dificultade xurídica.\nFacer testamento custa uns 40 euros, con independencia dos bens do testador\nCon independencia dos bens do testador, facer testamento custa uns 40 euros, aínda que se é máis longo do normal, o prezo pode elevarse ata 80 euros. Unha vez formalizado, o documento inscríbese no Rexistro de Actos de Última Vontade. Este rexistro serve para coñecer o número de testamentos realizados por unha persoa e ante que notarios fixéronse.\nO testamento en liña\nDesde hai uns anos, as novas tecnoloxías e Internet brindan a posibilidade de facer testamento en liña. Cun computador e desde o propio fogar, bufetes como OmniumLegal Avogados prestan o asesoramento profesional dun avogado colexiado que supervisa o proceso de redacción dun testamento. O seu prezo é duns 99 euros e inclúe o servizo de notario.\nUnha vez redactado, e en función dos horarios de que dispoña o testador, estes despachos encárganse de reservar día e hora ante o notario máis próximo ao domicilio do cliente, onde queda preparado o testamento para asinalo coas mesmas garantías que o testamento convencional.\nbens heredero-gl herencia-gl notario-gl testamento\nRenunciar a unha herdanza: como se fai e canto costa\nDivórciome! Pasos paira repartir os bens gananciales\nQue ter en conta ao comprar un frigorífico


fibra e fixo baratos | R\n300Mb + 10GB300Mb + GB ilim + TV300 Mb + GB ilim + total tv1Gb + GB ilim + TV + Netflix\na mellor oferta de fibra e fixo\npromoción durante 12 meses!\nE logo 34/mes\nPromoción DAZN 3 meses cun desconto do 100% durante 3 meses aplicable desde a activación do servizo por parte do cliente. Unha vez finalizado este período, o servizo DAZN mantense activo co prezo aplicable ao servizo de DAZN nese momento. Promoción exclusiva para clientes da internet e televisión.\nmáis ofertas para ti\nO wifi non chega a toda a túa vivenda? Non vai todo o rápido que che gustaría? Agora, con combo con xigas ilimitados ofrecémosche o máis avanzado en canto a wifi, con dous equipos wifi mesh: multiplican por 4 a cobertura e ofrécenche ata 1,2 Gbps de velocidade máxima grazas á tecnoloxía MIMO.\nchámasnos, contratas e un técnico vai á a túa casa para instalarche o servizo de forma gratuíta. Como ten que ser\nwifi gratis na rúa\nos nosos clientes teñen acceso gratuíto a wificlientesR, a maior rede wifi de Galicia\nsomos o operador coa maior rede de fibra de toda Galicia. Chegamos a miles de fogares e negocios e, cada ano, ampliamos a cobertura\nunha tv á túa medida\n"coa nosa televisión nunca te aburrirás. Grazas ao noso deco Android 4 k tes acceso a Netflix, Prime Vídeo, Disney+… E todo o que se emite na tele, pódelo ver en rebobina\nR, tarifas de fibra e móbil á túa medida\nsabemos que cada cliente é diferente e especial. Por iso tentamos ter unha oferta moi flexible da internet, móbil, fixo e televisión. Por exemplo, se non queres fixo, temos packs de só fibra. Ou ben de fibra e móbil. Noutros operadores non tes esa opción, ofrécenche paquetes moito máis pechados e con servizos que igual non che interesan. Pola contra, os nosos combos están pensados para todo tipo de clientes, desde persoas que viven soas ata familias numerosas.\nademais, para que te animes a probarnos, ofrecémosche unha promoción de benvida. Unha oferta de fibra e móbil cun mellor prezo durante un tempo. Así podes comprobar que che ofrecemos un servizo de calidade mentres aforras na túa factura.\ndoutra banda, temos tarifas R de móbil pensadas para que navegues e fales moito, e pagues o mínimo. Todas as nosas tarifas contan con chamadas ilimitadas a fixos e a móbiles nacionais, para que non leves ningún susto na factura. Pero, ademais contas con moitos gigas para acceder a Youtube, Instagram, TikTok ou Facebook e non ter que estar pendente dos datos que gastaches.\nunha conexión de internet rápida e barata\nse na casa es dos que espreme o wifi, ofrecémosche 300 megas por fibra. Perfecto para os que se conectan co portátil e teñen varios móbiles en casa. Se necesitas máis velocidade, tamén contamos con conexións de 500 megas da internet.\nlembra, ademais, que nos combos con xigas ilimitados ofrecémosche gratis dous equipos con wifi mesh, o último en canto a wifi. Se tes un piso ou casa de 100 metros cadrados, terás cobertura do wifi R en todos os recunchos. Outra das vantaxes é que a batería do teu móbil ou tablet durará máis, porque necesita ata 7 veces menos de potencia. E o mellor é que cada dispositivo elixe de forma automática a mellor banda de frecuencias e cobertura grazas ao Band Steering de wifi mesh.\npromocións e ofertas de R\nnon openses máis, e aprovéitate das promocións e ofertas de R deste mes. Leva a mellor internet R, a mellor televisión e as mellores tarifas de móbil de R. Ademais, agrupámolo todo nun combo R para que aforres e teñas moitos servizos. E todo, de forma flexible e personalizada, para que poidas engadir ou quitar segundo as túas necesidades.\nven a R e empeza a gozar do operador líder de telecomunicacións de Galicia, que ademais ofrece servizo en León e Cantabria. Lembra, ademais, que tes 14 días de proba sen compromiso. Pasarte a R non podía ser máis fácil


Conferencias das XIII Xornadas da Muller: Identidade sexual, homofobia e violencia de xénero. | recursos\n1.-Marta Rodríguez Engobra from cig-ensino on Vimeo.\nCristina Palacios, presidenta da Asociación ARELAS\nAínda que a educación afectivo-sexual foi introducida a nivel formal no sistema educativo nas últimas décadas, a realidade e a diversidade sexual aínda é descoñecida para amaioría e un reto para a escola.\nTransformando a sociedade.\nIárine Estébanez, psicóloga, experta en violencia de xénero.\nA desigualdade e a violencia de xénero está actualizándose entre as xeracións rnáis novas a golpe de click, en comportamentos sutís. disfrazados e vírtualízados. pero co rnesrno fondo sexista.\nAnalizaremos cómo se está relacionando afectiva e.sexualmente a xente nova, qué desiqu aldades se aprecian nas súas relacións e profundaremos en entender.a ciberviolencia e o.cíberacoso con unha perspectiva de xénero.\nXéneros e relacións 2.0\nMarián Moreno Llaneza, asesora e formadora en temas de coeducación.\nA educación para a igualdade é a base para previr a violencia contra as mulleres e contra as persoas LGTB. Só recoñecendo a necesidade e a importancia da coeducación, poderemos dotarnos de recursos para levar a uala. Esta intrevención pretende, propoñer estratexias concretas para traballar a igualdade e o respecto á diversidade sexual nas aulas, todas elas baseadas na experiencia profesional da relatora, aberta a compartir dúbidas, obstáculos e recursos.\nDiversidade sexual e igualdade, algo máis que palabras\nIria Veiga, médica-psiquiatra.\nAnalizamos a idea do amor romántico, o seu desenvolvemento histórico e a súa relación cos roles e a violencia de xénero, dende a perspectiva da psicoloxía cognitiva condutual, identificando ideas irracionais e conceptos que a soportan e a perpetúan, como estructura que forma parte do sistema de opresión heteropatriarcal sobre as mulleres.\nAs trampas do romanticismo: o amor romántico como idea irracional.


II ENCONTRO ERNES XULLO 2014\nVALORACION DO IIº ENCONTRO “O RURAL QUERE XENTE”\nOla xente. Aínda que xa pasaron uns días dende o remate do encontro, a cantidade de sentimentos, emociones, ideas… que me percorre por dentro é tan grande que non sei se serei quen de poñer un pouquiño de orden\nA atmosfera que entre todas creamos en Ernes durante este encontro púxome diante dos ollos o mundo onde eu quero vivir. Unha atmosfera na que se poida palpar a tenrura , o cariño e a colaboración entre a xente. Un mundo cheo de nen@s traves@s e xentes que se preocupen das persoas e da nai terra\nEu levo 15 anos vivindo na Galiza, no rural, e moito me aprendeu esta terra e as súas xentes e de algún xeito estou en débeda con elas, e é dende aquí dende debo esforzarme para que esta atmosfera se expanda dende a ultima parroquia galega (polo leste) a todo o pais e todo o mundo\nLeer más: II ENCONTRO ERNES XULLO 2014\nObradoiro de fitoquímica.\nO seguinte texto é unha reseña do obradoiro sobre compostos químicos das plantas que tivo lugar no marco do Encontro de Ernes, celebrado o pasado mes de xullo do 2014 en Negueira de Muñiz, Lugo. O seu autor é Roque do Ulló.\nAs xornadas en Ernes, a nivel persoal coido que foron unha experiencia moi enriquecedora tanto en coñecementos prácticos como noutras aprendizaxes. A paisaxe e os habitantes de Negueira e as formas que toma a natureza en torno a elas comprenden xa unha riqueza que me chegou moi fondamente. Gustaríame agraderlles a oportunidade que nos deron.\nSe tivera que resaltar algúnhas das cousas que máis me chamaron a atención, sería que aprendín a traballar nun forno, cousa que tiña pendente, xa que gosto moito de cociñar e pasar un dia amasando empanadas e algo moi entretido para min. Tambén foi abraiante a ducha o aire libre coa vista da outra ladeira do monte. Nas asambleas deume unha sensación moi profunda, debíamos ser polo menos unha centena e decorreron bastante ben. Por último as mesas e os obradoiros servíronme tanto para reflexionar como para gañar coñecementos prácticos, así como para aportar o que puiden ás demáis.\nÓ respecto do obradoiro que dinamizamos Xan de Foxo e máis eu, dicir que quedei moi satisfeito. Consistiu nun pequeno paseo polos camiños de Ernes, o lavadoiro... onde todas íamos falando das especies que nos atopábamos e de cómo funcionamos coas plantas en xeral. Tratei de transmitir ás compañeiras algúns conceptos de botánica e fisioloxía que resumo a continuación:\nLeer más: Obradoiro de fitoquímica.\nObradoiro de compostos químicos nas plantas.\nO seguinte texto é unha reseña do obradoiro sobre compostos químicos nas plantas que tivo lugar no marco do Encontro de Ernes, que se celebrou no mes de xullo do 2014 en Negueira de Muñiz, Lugo. A súa actora é Carolina.\nEste foi un obradoiro no que participamos unhas 12 persoas, eu entre elas.\nComezou cunha breve introducción teórica, na que Roque e Xan compartiron xenerosamente o seu saber sobre plantas con tod@s nós. A continuación saimos a facer un roteiro polos camiños de Ernes, onde aprendemos a identificar algunhas plantas silvestres e cultivadas con diversos usos. Atopamos algunhas comestibles, coma os couselos e a acedera, e outras con usos medicinais, coma a nébeda, menta, xarxa ou herba de San Xoán. Para ampliar a información sobre as plantas que iamos atopando, facilitáronos varios documentos, como o Dioscórides, a guía de plantas silvestres comestibles de César Lema e unha guía de campo.\nLeer más: Obradoiro de compostos químicos nas plantas.


Mallando na BlackBerry: A problemática das aplicacións:Blackberry e Playbook\nA problemática das aplicacións:Blackberry e Playbook\n"A Playbook non ten aplicacións". Esta é a principal queixa da meirande parte dos usuarios da tablet de RIM. A "escaseza" de aplicacións dispoñibles no AppWorld respecto ós competidores baseados en sistemas Android e iOS xunto á imposibilidade - polo menos teórica- de cargar novos contidos OTA (over the air) son dúas importantes eivas que impiden que novos compradores se decanten por esta opción.\nPero non todo son números. Ben é certo que o Android Market dispón neste momento de aproximadamente 530000 apps, e que o AppStore de Apple xa superou as 450000, cifras non comparábeis coas case 100000 do AppWorld de Blackberry.O principal problema é que só un 25% destas aplicacións están deseñadas para funcionar de forma específica coa Playbook, é dicir, practicamente o 75% das aplicacións do market da Blackberry ou son "ports" de Android ou ben son nativas - e non compatibles- dos smartphone Blackberry.\nOutro aspecto interesante, é o número total de aplicacións totalmente gratuítas: un 65% das aplicacións presentes no market de Android son de balde, e dentro das de pago, a meirande parte están a prezos inferiores ós 3€. Un porcentaxe próximo o 40% son de balde no AppStore e finalmente,unha cuarta parte do total, no AppWorld. Agora ben, estas cifras están baseadas no número total de aplicacións de cada market, polo que habería que facer contas para obter resultados comparativos fiables entre as 3 plataformas.\n¿Cal é a importancia da existencia de aplicacións de balde? Moita, pois practicamente a totalidade dos novos usuarios dunha plaforma non se decantan inicialmente por aplicacións de pago se existen alternativas gratuítas ou ata que adquiren certa experiencia,amen dos recios a empregar a tarxeta de crédito neste tipo de compra, se ben sempre depende en parte do sector laboral ó que pertenza o usuario.De feito, un estudo realizado por IHS Screen Digest en febreiro de 2011, mostra que o AppWorld segue sendo a tenda online de aplicacións máis rentable, xa que un número moi importante de usuarios de BB son de carácter empresarial e están dispostos a pagar por aplicacións "profesionais" que lles permitan continuar co seu traballo nos seus dispositivos.\nA conclusión á que debemos chegar é que a supervivencia de calquera plataforma está ligada á cantidade / calidade das súas aplicacións,polo que o futuro inmediato e o éxito de Blackberry dependerá na medida en que os desarrolladores sexan capaces de seguir deseñando novas aplicacións de calidade que segan convencendo ós clientes .\nPublicado por Hunk en 9:00


Entrevista a Román Díez | SurfGz.com - As Novas da Praia - Surf Galiza Longboard Paddle Bodyboard\nLongboard Entrevistas Long Entrevista a Román Díez\nMércores, 13 Outubro 2010 00:00\nHoxe publicamos unha pequena conversa con Román Díez, subcampión galego de longueirón e un dos dirixentes dos G.A.L. (Galegos Asociados polo Longueirón). Román Díez tamén é un dos organizadores do Festival Onda Longa.\nNome: Roman Diez\nAnos surfeando: 18\nSpots que frecuentas: Patos\nEstudos/Traballo: Shaper de Iron Mountain\nUnha viaxe: California\nUn soño: Facer do Ondalonga un evento internacional.\nMúsica preferida: Bersuit Vergarabat\nSponsors: Iron Mountain surfboards, Prado surf clube e Hey Juddy\nMellores Resultados: Campión Galego 2009 , Campión Open da Lanzada 2010, Subcampión Galego 2010 y 2º do primeiro Galaico-Luso de Patos\nEsta foi a conversa:\nComo e cando comenzaches a surfear?\nEmpecei con 14 anos por culpa dos amigos, eu xa patinaba, pero naqueles anos surfear era como outro escalón, así que me plantei en Novalbos e merquei unha Byrne Tom Carroll por 15.000 pesetas de segunda man e unha licra, así que no mes de marzo para a auga “sen frío”, e ata agora.\nPor que elexiches surfear con longueirón??\nSempre me chamou a atención a sensación de deslizamento que produce o longueirón, non digo que sexa mellor, senón diferente, creo que cada un ten que aprender a valorar todas as pranchas e para qué están feitas e un longueirón debería estar no quiver de todo o mundo, é divertido e a maneira de surfear é diferente\nE cando comenzaches a competir?\nNo ano 2007 no Galaico-Luso da praia de Patos por razóns que descoñezo.\nQue che parece o nivel galego de longueirón??\nDuns anos para hoxe o nivel do longueirón galego subiu notablemente, temos xente en tóda-las competicións e festivais con un nivel incrible, nomes como Tony Varela, Daniel Alvite, Iago Baz, Kike Manero, Iago Bueno, J.Barcala, Alberto Mouriño, etc.. fan que sempre esteamos representados dignamente nas competicións.\nNoraboa polo teu novo título de Subcampión Galego 2010 de Longueirón. Como foi a final do Campionato Galego en Soesto este ano??\nEste ano foi moi complicado, existía moita competencia pero Daniel Alvite fixo un campeonato incrible cunhas puntuacións moi boas e foi un digno campión, foi unha manga moi dura.\nÉ dificil conseguir sponsor facendo longueirón??\nPor suposto, eu son o meu propio sponsor, o longueirón quédalle moito por andar en Galiza e as tendas deberían de ver o nivel e apoiar a xente. Temos que empezar a trocar a imaxe que se ten do longueirón, creo que en Galiza o único que ten algo de apoio é Daniel Alvite.\nHoxe por hoxe, a miña vida móvese ó redor das mareas, senón hai ondas de tarde, shapeo e reparo de mañá ou ó revés.\nAgora estás moi metido co tema do shape, como vai Iron Mountain Surfboards, a túa marca de pranchas??\nLevo un tempo shapeando para min e para algún amigo, pero o tema do shape é algo que me apaixoa e que me encanta, este mes de Setembro Iron Mountain, comezou a funcionar ó 100%, é dicir, xa podedes encargar unha prancha ou unha reparación, os materias son de primeira calidade e tóda-las pranchas serán feitas a man, sen preshapes. Nestes intres estou moi contento pola acollida que recibín da xente, e agardo que en breve poida apoiar algún longboarder galego.\nShapeando na súa casa\nUn dos seus shapes\nTamén sabemos que xa estades preparando, dende o G.A.L, a nova edición do Festival OndaLonga 2011. Podes adiantar algunha novidade (datas, actividades, etc...)?\nMoitas gracias por colaborar nesta entrevista. Agora se queres podes escribir unhas palabras para dicir o que queiras aos nosos lectores:\nPois agradecer a todo o mundo que esta procurando que Iron Mountain sexa unha realidade como son os meus amigos, familia, Cristina e Hey Juddy que cando preciso algo para Iron Mountain sempre votan unha man. GRAZAS\nRomán surfando a súa praia local


Usted está aquí: Inicio / Archivos paraCordeiro\nCatro bandas competiran no concurso da Deputación que se celebra en Valga.\n24-03-2010 por Luis Angel Sabariz Rolán Dejar un comentario\nCatro agrupacións da comarca de Ulla-Umia e do Salnés participarán o vindeiro domingo (Auditoiro de Cordeiro, 17:00 horas) no III Concurso Zonal de Bandas de Música Deputación de Pontevedra.\nTanto na sección terceira como na segunda non haberá competición, xa que só se presentou una banda de cada categoría. son, respectivamente, a Unión de Lantaño, dirixida por Nicolás Leiro, e a Agrupación Músico-Cultural de Ribadumia a cargo de Víctor Manuel Fernández. Na sección primeira competirán as bandas municipais de Valga, dirixida por Manuel Villar, e a de Caldas, cuxa batura leva Daniel Portas. Cada unha das dúas formacións interpretará dúas pezas.\nA programación contará cunha arupación convidada, o Grupo de Metais de Santa Cecilia, que actuará despois das bandas presentadas ao certame. A asistencia é libre e gratuíta para todos os veciños e amantes da música.\nDIARIO DE PONTEVEDRA, 24/03/10\nArchivado en:Cultura Etiquetado con:Caldas, concurso, Cordeiro, curso, Diario de Pontevedra, Pontevedra, Ulla, valga\nA primavera chega con festa ó auditorio de Valga.\nXa é primavera en Valga. Foi a excusa perfecta para celebrar unha gran festa de benvida á nova estación, o pasado xoves, no Auditorio de Cordeiro. Preto dun cento de cativos acudiron á cita disfrazadas con traxes que lembran o tempo das flores.\nBoloboretas, fadas, xoaniñas…O catálogo era amplo, así que o xurado non o tivo nada doado para elixir o rei e a raíña da primavera, cargos que recaeron en Darvin Vidal e Alejandra Bandín Gómez, alumnos de infantil do colexio de Baño. Ela foi vestida de bolboreta e el con características florais. «Todos tiñan que asistir con motivos primaverais, aínda que os raxes foron feitos por eles mesmos nas actividades extraescolares», subliñou Begoña Piñeiro, responsable do Auditorio. «O zapateiro de Valga», foi a obra representada polos cativos, que tamén desenvolveron varias coreografías antes e rematar a festa cunha saborosa merenda saudable, na que non faltaron o pan con queixo nin as froitas.\nArchivado en:Educación Etiquetado con:Cordeiro, Diario de Pontevedra, festa, Pontevedra, valga\nConmoción en Pontecesures polo falecemento de Francisco Javier López Iglesias.\nEste veciño de Pontecesures, de 38 anos, nado en Cordeiro, faleceu onte en accidente de tráfico en O Pino (A Coruña). Estaba casado coa cesureña Alicia Soto (tiñan un neno de pouco máis de dous meses), estaba domiciliado na rúa Carlés nº 5, 3º C de Pontecesures, e traballaba en Grúas Estación.\nArestora estanlle a facer a autopsia ao cadáver, esperándose que a mediodía sexa trasladado ao tanatorio Iria Flavia de Padrón, onde terá lugar o velorio.\nMañá, día 10 de marzo, celebrarase, ás 17:00 horas, a misa funeral na Iglesia Parroquial de Pontecesures, e despois o cadáver será incinerado.\nArchivado en:Sociedade Etiquetado con:Cordeiro, iglesia, padrón, Pontecesures\nPontevedra Caldas Vigo Maneiro fin de semana Angueira sabariz psoe Catoira BNG sar tren faro de vigo Ulla protección civil fútbol n-550 obras Diario de Arousa santiago correo gallego festa a ponte Historia padrón tripartito Pontecesures la voz de galicia curso concurso lamprea Concello ACP Vilagarcía sábado Porto iglesia río ulla fiesta pp xunta valga plaza Campaña pleno


About Us - Dongguan Comming Machinery Co, Ltd\nDongguan Comming Machinery Company investido polo Bmax internacional da cidade de Dongguan, que é pertence maturest riverdelta área pérola de China, así como pechado para Songshan Lake (área de Ecoloxía), que é belongshigh & nova tecnoloxía zona a nivel estatal con sistema de cadea perfectamente industrial como así como unha forte atmosfera de innovación; o tempo significado, a nosa fábrica tamén Locals no corredor de ouro entre Guangzhou e Shenzhen, a só unha hora de tren de Hong Kong e media hora f rom Guangzhou nosa fábrica directamente; Estamos obxectivo de máquina de conversión de Tissue provideefficiently e correspondencia periférica máquina de envasado automática.\nEstamos manter a xestión humanizada como principio humano sempre dende que establecida, nós Persistir que o noso éxito de expe mados innovación e forma concentrada, sempre confiar confianza q ualidade + operación humanizado + maintaince simplemente como os nosos principios de deseño, Weare quedou aprobación e confirmación de clientes de todo o mundo como Amercian Norte, Sur Amercian, Middleeast, Asia e logo, temos a nosa propia autorización de exportación rexistrada do goberno chinés e succes sed sistema de xestión de calidade de ISO9001 aprobado: 2008\nSomos especializados en diferentes máquina de conversión de tecidos, así como correspondencia periférica máquina packi NG como máquina de rolo de papel hixiénico rebobinar, mini máquina conwinding Jumbo, cociña inding toalla conw con tecnoloxía de laminación, serie pano (incluíndo impresión e laminación), toalla de papel dobrado (laminación) etcétera ! Estamos asegurar que podemos gañar este mercado a través do noso All-Around & pecado cerely Cooperación.\nDirección: zona 3º industrial, aldea Xiasha, cidade Shipai, cidade de Dongguan, provincia de Guangdong, PRC\nTeléfono: + 86-76989276222 (30 liñas)\nBenvido ao contacto connosco se ten calquera dúbida, todos do noso equipo estará dispoñible con vostede en 24 horas


Charetas 2012 by ceip Manuel Mato - issuu\nEditorial.2Letras Galegas 2012 (5ºB e 6ºA).3Refraneiro do ano (3ºA).6As Nosas Charetas.10Os nosos poemas\n“O Soño que se coou na realidade”\nEDNL - Libros viaxeiros\nOs nosos murais\nCampo de papoulas (1ºA).20Así somos os nen@s de 3 anos.22Chegou a primavera á clase de 4 anos.24Decímoslle adeus á Educación Infantil.26As aventuras do monstruo vermello (2ºA e 2ºB). 28\nEnglish corner.32Anécdotas musicais.33Adiviñas (1ºB).34Cousas de animais (3ºB).36Refráns, ditos e cantigas (4ºA e 4ºB).38Os novos medios entre o alumnado (6ºA).42Novas de Vilalba (5ºA e 6ºB).44APA.48IMAXES DA PORTADA (WEBGRAFÍA):\nhttp://juntadeandalucia.es17 de maio – Día das Letras Galegas\nO día das Letras Galegas é unha celebración da Real Academia Galega\npara homenaxear ás persoas que destacaron pola creación literaria en\ngalego ou pola defensa do noso idioma. É condición\nesencial que faga dez anos dende o seu pasamento.Elexiuse a data do\n17 de maio porque ese día\ndo 1863 publicouse en\nVigo o primeiro exemplar\nde Cantares Gallegos de\nRosalía de Castro.Neste ano 2012 o autor homenaxeado é Valentín Paz Andrade\n“empresario, economista, ensaísta, poeta, xurista, xornalista e político”.Alumnado de 5ºBValentín Paz Andrade naceu o 23 de abril de 1898 na parroquia de\nLérez, en Pontevedra. Fillo de Francisco Paz e Matilde Andrade tivo tres\nirmàs: Matilde, Carmen e Castora que morreu moi\nnova. Valentín, con oito anos, quedou orfo de nai,\naspecto que o marcou moito para a súa vida.\nA súa primeira mestra foi Dolores Cimadevila, casada co seu tío Xoán\nBautista Andrade, poeta e xornalista, un home fundamental na vida de\nValentín, el sería o seu “primeiro mestre”.\nFixo os estudos primarios no colexio Balmes de Pontevedra e de segunda\nensinanza no instituto desta cidade. Nesta época coñece a Castelao e iníciase no\nxornalismo da man do seu tío.\nEn 1817, e despois de moitas dúbidas, decide estudar Dereito na Universidade de Santiago de\nCompostela. Nestes anos fai amizade co escultor Asorey, con Camilo Díaz Baliño, Antón Villar\nPonte, Lois Porteiro, Losada Diéguez, Rafael Dieste, Xoán V. Viqueira, etc.\nEn maio de 1921 remata a carreira coa máxima nota e aos poucos días comeza a exercer en\nChámano a filas para participar na fronte de África e esta experiencia marca fondamente a\nPaz Andrade. Cando volve repatriado ten que pasar algún tempo no Hospital Militar de Coruña por\nserios problemas de saúde.\nNa ditadura de Primo de Rivera non adoptou unha actitude sumisa e tivo que pasar quince\ndías na cadea en Vigo ao non pagar dúas multas por dous artigos seus nos que defendía o\nferrocarril dende Galicia á fronteira francesa.\nEn 1927 a súa vida dá un xiro cara ao mar colaborando e despois dirixindo Industrias\nPesqueiras ata o seu pasamento. Foi durante moitos anos asesor xurídico dos armadores e con\nmotivo da folga dos mariñeiros de 1932, o 3 de xaneiro sofre un atentado en Vigo no que recibe\nvarios balazos e dos que se recuperou rapidamente.\nEn 1934 foi nomeado secretario do Partido Galeguista.\nTralo alzamento do 18 de xullo de 1936 a súa vida\ncomplícase sendo desterrado primeiro a Verín e ao seguinte a\nRequeixo de Queixa, un lugar pequeno en plena serra, preto\nde Zamora, onde pasou fame e frío, e máis tarde a Badaxoz. A\ntristura do desterro levouno a escribir poesía, na que puxo\nNestes anos coñeceu a Pilar Rodríguez Prada, coa que casou\no 8 de decembro de 1938 na Capela do Santo Cristo de\nOurense e deste matrimonio naceu Alfonso, o seu único fillo.\nDurante moitos anos estivo centrado en toda a problemática\nexistente ao redor das industrias pesqueiras, propiciando a\ncreación da conserveira Pescanova.\nNo Nadal de 1961 sofre un grave accidente de tráfico fronte á súa casa de Lérez que o\nmantería apartado da súa actividade e despois marcha ao que sería e seu fogar definitivo pretiño da\nFai varios viaxes a Arxentina, Cuba, México... por mor da súa preocupación polas industrias\npesqueiras. Tamén viaxou á costa de Sudáfrica na procura de novos caladoiros e en 1970 volve a\nter un problema de saúde do que logra recuperarse.\nEn 1964 ingresa na Real Academia Galega e no 1985 ingresa como académico de número na\nAcademia Galega das Ciencias.\nTras loitar varios meses cunha doenza cardiovascular, Valentín Paz Andrade faleceu nunha\nclínica en Vigo o 19 de maio de 1987 e foi enterrado no panteón familiar do cemiterio de Lérez na\nsúa Pontevedra natal, envolto na bandeira galega polo seu expreso desexo.\nAlumnado de 5ºBValentín Paz Andrade foi un escritor\npolifacético, pois, ademais de poesía e narrativa,\nescribiu ensaios literarios e históricos,\nmostrando a súa preocupación polo progreso de\nGalicia, así como tamén redactou diversas obras\nespecializadas en temas pesqueiros. Polo seu labor, tanto xornalístico\ncomo literario, foi galardoado en varias ocasións: recibiu o Pedrón de\nOuro en 1975 e o Premio Trasalba da Fundación Otero Pedrayo en 1986,\nEntre as súas obras, podemos destacar:\nA) Ensaio literario, histórico e económico\n-Galicia como tarea. Obra na que expón as claves\neconómicas e sociais da nosa terra. Según Méndez Ferrín, é\n“o gran manifesto político e económico do nacionalismo\n-La anunciación de Valle Inclán.\n-La marginación de Galicia. Obra na que aborda os\nproblemas sociais da nosa terra: a marxinación e o porvir do\ngalego, a marxinación da España atlántica, a problemática\ndo aforro galego,…\nB) Temática pesqueira\n-Sistema económico de la pesca en Galicia\n-El capital como factor del desarrollo de Galicia\n-Los derechos sobre el espacio marítimo\n-Principios de economía pesquera\n-Pranto matricial. Elexía dedicada á morte de Castelao\n-Canto do pobo disperso\n-Sementeira do vento. Libro de poemas escritos “nos\ndesterros dentro e fóra de Galicia, e nas miñas residencias\n-Cen chaves de sombra. Poemario dedicado a Ramón Otero\nPedrayo despois da súa morte.\n-Castelao na luz e na sombra. Biografía de Castelao\n-Galiza lavra a súa imagen. Conxunto de textos de\ntemática variada, e onde segue a defender a irmandade do\ngalego e o portugués.\n-A galecidade na obra de Guimarães Rosa. Obra sobre\neste autor brasileiro e a súa relación literaria co galego.\n-La marginación del idioma. Obra na que, botando man de\nmapas e táboas de falantes, reivindica a unidade do galego e\nAlumnado de 6ºAAlumnos/as 3º Ao Marzo, marzolo, trobón e raiolo.\no Marzo, marzola, trobón e raiola.\no Marzo ventoso e abril chuvioso\no Marzo, marzán,\n Cando en xaneiro bebes,\n Auga de xaneiro, cada\ngota vale diñeiro.\nEn xaneiro, sete capelos e un sombreiro.\nEn xaneiro, planta o teu alleiro.\nO sol de xaneiro sempre tras do outeiro.\nXaneiro quente, o diaño trae no ventre.\nnon metes obreiro\nnon polo día\nsenón pola pedra\nque está moi fría.\n En xaneiro, vaite ó teu leiro,\nse o ves verdeguear, ponte a chorar,\nse o ves terrear, ponte a cantar.• O sol de febreiro non da meda nin palleiro.\n• Abrígate en febreirocon dúas capas e un sombreiro.\nNo mes de febreiro, mete o obreiro.\nA neve febreiriña, pícaa a galiña.\nNeve febreiriña, tarde vén e logo camiña.\nFebreiro, xeada na leira e cachopo na lareira.\nCando non chove en febreiro,\nnin bo prado nin bo palleiro.\n• En febreiro mete o obreiro,\nantes na sebe que na parede.\n• A xeada de febreiro mata a vaca e mailo leiro.\n• Febreiriño curto,\nse non fora por marzo,\nque che quitou tres ou catro,\n•Marzo, marzolo, trobón e raiolo.\nMarzo, marzola, trobón e raiola.\nMarzo, marzal, o que non empeza ben, remata mal.\nEn marzo podar e cavar, se é que queres colleitar.\nMarzo ventoso e abril chuvioso\ntraen a maio florido e fermoso.\npola mañá cara de rosa\npola tarde cara de can.o\no-A auga de abril\nenche o carro e o carril.\nSeméntesme tarde ou cedo\nata o mes de abril non me verás o pelo.\nCando abril recacha\naínda a vella queima a racha.\nAbril frío e fornos quentes\nalegría para os meus dentes.\nAbril que non chove,\ndeixa ó labrego pobre.\nAbril que por mal quere vir\nnin as portas deixa abrir.\ncando chove moito en xaneiro e neva\nen abril. En san Xoán a sardiña\nmolla o pan.\n Polo san Pedro\nrega por medo.\n Bo tempo en xuño,\n En san Xoán\nas nove con día dan.\n No mes de san Xoán\nmáis queixo que pan.\nNen maio sen trebóns\nnen home sen calzóns.\nMaio, maión, maión,\nmoitas flores e trebóns.\nnon quites o saio.\naínda a vella queima o tallo.\nO que non aproveita xullo para se bañar\né que ten medo do río ou do mar.\nPolo san Xoán sécalle a primeira raíz ao\npan, polo Santiago sécalle a do medio e\npola santa Mariña, bótalle a fouciña.\npan, polo san Pedro sécalle a do medio e\npola santa Isabel, a do caravel.\nPola santa Mariña, pousa a sacha e colle\nXullo andando, millo arreando.\nXullo quente, millo valente.\nXullo arder, patacas coller.\nEn xullo normal, seca todo manantial.\nPolo Santiago, cegoñas e polos a xeirar\nPolo Santiago, non hai mal cabalo.•\nO can en agosto\nao seu dono volve o rostro.\nA chuvia de agosto\nnon é chuvia , é mel e mosto.\nA chuvia en agosto\nnon trae bo magosto.\nA sombra de agosto é o sol de\nherba no palleiro.\ne mallou quen mallou.Setembro ou leva as pontes ou seca as fontes.\nEn setembro colle o viño e non durmas no camino.\nSetembro asegura o que agosto madura.\nA castaña quere en agosto arder e en setembro beber. Polas san Lucas, suca boi suca\ne polo san Simón suca varón\nque pasa sazón.\n Outubro quente, inverno detente.\n Outono quente, inverno doente.\n Flores en outono, fame en ano novo.\n Outubro chuvioso, inverno copioso.\n Se as patacas non colles en outono\nhas pasar máis fame que un mono.\n En outubro non molesta o lume.\n Outono chegar, porco cebar.\n En outono come a carne o seu dono,\n A horta no outono\nmantén ao seu dono.\n Bo outono, ledicia do dono.\n Outono, outonán mes das san Lucas\ne máis do san Froilán.LÉ•\nDitoso mes que comeza en Santos,\nmedia con san Alberte\ne remata con san Andrés.\nDo vinte de novembro endiante\no inverno xa é constante.\nO verán de san Martiño\nson tres días e un pouquiño.\nPolo san Miguel\nestán as uvas coma o mel.\ne pouco me duras.No mes de Nadal, gárdate a carón do lar.\nFrío en Nadal, calor desde san Xoán.\nPolo Nadal cada ovella no seu curral.\nNadal ventoso, xaneiro ventoso.AS NOSAS CHARETASAlumnos/as de 4ยบEra unha vez un colexio nunha vila sen demasiados habitantes. Un día, sen vir a conto,\napareceu un vidro no chan, con sangue. Ao recreo seguinte, as canastras estaban rotas,\ntamén con manchas de sangue. Un día despois, empezaron a faltar nenos; o primeiro\ndía un, o segundo dous, o terceiro tres … Pouco tempo despois, un día cando xa\nfinalizara a clase e o conserxe estaba a varrer, atopouse cun home vestido de negro,\nque levaba posta unha máscara con forma de caaveira e portaba un trofeo coa beira\nmanchada de sangue. Na xornada seguinte, apareceu o consexe morto, pendurado do\nencerado da aula de 6ºA, no primeiro andar.\nPaula acordou sobresaltada e pensou para si: menos mal, só era un pesadelo. Soou o\ndespertador; tíñase que erguer. Non tardou moito tempo en se asear, pois tiña que ir ao\ncolexio a andar. Esa mañá contoulle ás súas amigas o que soñara, ao que elas\n-Debíchelo pasar moi mal\n-Non me gustaría que pasase iso, imaxinades ao consexe pendurado do encerado?\n-Xa, responderon as tres amigas a coro\nNese momento tocou o timbre; era a hora de subir para a clase. Pasou a mañá, de\nasignatura en asignatura, ata que volveu a tocar o timbre para baixar ao recreo. Ao saír\nao patio, un neno berrou: mirade, aquí hai un vidro manchado de sangue! As catro\namigas exclamaron abraiadas: igual que no soño!\n-A ver, ímonos calmar; só é unha coincidencia e namais que unha coincidencia, dixo\nPaula tentando transmitir unha tranquilidade que ela non sentía.\n-Iso espero, dixo Irene, a súa mellor amiga.\nAo recreo seguinte, ao saír ao patio, as catro amigas dixeron: hoxe hai que correr,\nporque nos toca no patio de atrás e temos que coller un bo balón e unha canastra.\n-Vamos, dixo Irene.\nAo chegar ao patio de atrás, todas levaron unha sorpresa; as canastras estaban rotas e\nmanchadas de sangue, igual que no soño de Paula. Pero, ademais, todas as pelotas\n-Ben, no meu soño as pelotas non estaban picadas, dixo Paula, mentres se ollaban\nunhas a outras cavilando nas coincidencias.\nNon bromees, o paso que falta é o do conserxe que aparece pendurado no encerado da\nnosa clase, respostoulle Nerea con xesto de preocupación.\n-Non, aínda queda o dos nenos; temos que impedir que maten ou secuestren a seis\nnenos, puntualizou Lucía, a de máis recente chegada ao grupo, procedente de Lugo.\nComo o imos impedir, se nen siquera sabemos quen son! Dixo Nerea.\n-Paula, ti non soñaches nada máis?, preguntou Irene.\n-Non, nada máis, só un soño onde aparecían seis nenos da clase. Primeiro aparecía\nDavid, despois Alex e Aarón; a continuación , Carlos, Alfredo e Samuel.\n-Humm… Xa sei, é a orde en que desaparecerán os nenos! , sentenciou Nerea poñendo\ncara de detective que acaba de descubrir a clave dun asunto. O primeiro día, un, David;\no segundo dia, dous, Alex e Aarón; o terceiro día, tres, Carlos, Alfredo e Samuel.Nese intre achegouse ao grupo das nenas outro de nenos entre os que estaban os seis\nimplicados no soño. Elas decidiron confesarlles toda a historia do soño e as súas\nsospeitas. Pensaron que o mellor era que aqueles días quedasen os nenos cada un\nnunha casa diferente da súa habitual. Así o fixeron.\nÁ xornada seguinte, nada de novo. E nos dous días seguintes, tampouco; ninguén\nfaltaba, ninguén morrera, nada mudara.\nAínda lles faltaba por solucionar o do conserxe.\n-O último paso é o do conserxe, dixo Paula.\n-Ben, a min o consexe non me cae alá moi ben, dixo Irene.\n-Nin ao que peor che caia do mundo lle desexas a morte, respostoulle Paula.\n-É certo, se o podemos impedir, que nada nos deteña. Estades de acordo?\n-Estamos, exclamaron todas a coro.\nPensaron que a única maneira de interceptar o destino do conserxe era impedir que\nquedase só no centro despois da clase, porque se fose así, o seu final podía ser fatal.\nNa hora do recreo foron á conserxería; o consexe estaba a facer fotocopias. Todas á\nvez, dixéronlle: Non podes quedar non colexio despois das cinco, se quedas acabarás\npendurado do encerado da nosa clase.\n-Mellor, menos traballo para min, dixo el todo tranquilo.\n-E tamén tés que impedir que quede alguén, engadiron as nenas.\n-Iso non o podo facer. Tedes que falar co director.\n-As rapazas cruzaron o patio até a dirección. Alí estaba o director. Contáronlle a historia\ne suplicáronlle que avisase ás señoras da limpeza para que non viñesen traballar esa\ntarde. O director contestoulles que estaba de acordo e púxose a xestionar o asunto, por\nAsí, ao día seguinte, no encerado non había ninguén pendurado e todo seguía normal.\nInstaláronse unha novas canastras e todos esqueceron todo. Todos menos Paula.\nSara LealDavid CazónTraballo do E.D.N.L, en colaboración\nPROFESORADO E ALUMNADO do C.E.I.P.\nManuel Mato Vizoso de Vilalba (Lugo).\nEste curso académico, desexamos dar a coñecer á comunidade\neducativa o traballo que estamos a facer cada curso e especialmente o\nlevado a cabo o pasado curso promovido dende o equipo de\ndinamización, aínda que xa sabemos que moitos e moitas estades a\nseguir as nosas andainas a través da páxina web do cole:\nAsí, propuxemos a elaboración duns libros viaxeiros sobre persoeiros\nimportantes nados en Vilalba.\nPrimeiro para coñecer a súa realidade inmediata e saber a quen estaban\nadicados algún dos centros educativos da vila. Así os rapaces e rapazas\ntraballaron e coñeceron as figuras de Manuel Mato Vizoso\n(historiador, cronista, escritor, membro da Real Academia Galega e\nfundador de “El Eco de Villalba”), Antonio Insua Bermúdez (pintor),\nSantiago Basanta Silva (avogado, político), xa que dan nome a tres\ncentros públicos de ensino de Vilalba,\n• Instituto de Educación Secundaria “Santiago Basanta Silva”.\n• C.E.I.P. “Antonio Insua Bermúdez”.\n• C.E.I.P. “Manuel Mato Vizoso”.Por último, achegáronse á figura de Agustín Fernández Paz, escritor\nchairego, como exemplo do mundo da cultura.\nActualmente estamos a traballar na vida e obra de MANUEL MARIA,\nun poeta da Terra Chá. Agardamos poder ensinarvos en breve o\nresultado do noso traballo.\nA continuación podedes ver unha mostra do traballo realizado que se\natopa exposto na biblioteca do noso centro.LIBRO VIAXEIRO DE SANTIAGO BASANTA SILVALIBRO VIAXEIRO DE ANTONIO INSUA BERMUDEZLIBRO VIAXEIRO DE MANUEL MATO VIZOSOLIBRO VIAXEIRO DE AGUSTÍN FDZ. PAZO equipo de DNL.Os nosos\nmuraisMirade que orgullosos estamos co noso“Campo de papoulas”\npapoulas”A través da obra de Monet, aprendemos moitas cousas sobre a pintura de\npaisaxes e flores que realizaban, hai máis de 140 anos, un grupiño de pintores\npertencentes ao Impresionismo.\nPero … que é iso do Impresionismo ?\nVeredes, foi unha nova forma de pintar que surxiu en Francia a finais do S. XIX\nno que se lle daba moita importancia á pintura ao aire libre, á cor, á luz, ás pinceladas\ngrosas …Agora estamos no ano 2012, as formas de pintar e os materiais evolucionaron\nmoitísimo. Velaí tedes unha mostra do que se pode facer co ordenador na pizarra\nNon nos manchamos nadiña ! Pero se nos virades cando pintamos o da clase …\nPara nós foi: IMPRESIONANTE !\nNenos e nenas de 1 º AASÍ SOMOS @S NEN@S DE TRES ANOSConto viaxeiro realizado polo alumnado de 2º de primaria: Santiago, Brais G., Lucía, Ana, Rafa, Pedro, Adrián, Martín, Alex,\nTati, Noa, Brais P., Teo, Estrella, Sabela, Xesús, Pablo, Rachel, Paula, Manuel, Mario, Rubén A, Rubén F.,Juanjo e David.The seasonsSpring is coming...SpringAlumnado de 1ยบ\nSummerAutumnWinterAt Christmas Time...ANÉCDOTAS MUSICAIS\nOÍDOS AMENAZADOS POR… BACH\nCando Bach traballaba en Arnstadt, en 1705, un\nmembro do Consello da cidade dixo: “ Se Bach\nsegue tocando deste xeito, ficaremos sen órgano\nen dous anos, ou a maior parte da congregación\nquedará xorda”.COMO SE COMPÓN UNHA SINFONÍA?\nEn certa ocasión, un rapaz músico preguntou a Mozart como se debía facer para\ncompoñer unha sinfonía. Mozart respondeulle:\n-Ti es moi novo. Comeza por escribir unha canción.-Pero mestre – dixo o rapaz-, vostede compoñía sinfonías cando só\ntiña dez anos.-Si, facíao, pero nunca preguntei a ninguén como facelo –respondeu Mozart.O ÚLTIMO GALO\nCando Schubert acadou a adolescencia e lle mudou a voz, viuse obrigado a deixar de\ncantar no coro do seminario onde estudaba. Korbell, o mestre de canto do centro,\napuntou nunha das súas partituras: “ Franz Schubert soltou un galo por última vez, 26\nde xuño de 1812”.NINGUÉN DEBERÍA ESCRIBIR MÚSICA COMA ESTA\nBerlioz lembraba nas súas “Memorias”(1865) a reacción de Jean François Le Sueur\ndespois de escoitar a “Quinta sinfonía” de Beethoven: “ Buf! Déixenme\nsaír; necesito aire. É incríbel! Marabilloso! Alteroume e desconcertoume\ntanto que cando quixen poñer o chapeu non atopaba a cabeza… Ninguén\ndebería escribir música coma esta”.O PEQUEÑO CHOPIN E AS PUNTILLAS\nChopin debutou como pianista en Varsovia aos oito anos de idade. Para ese primeiro\nconcerto, a súa nai vestiuno cun traxe no que destacaba un adorno de puntillas. O\nconcerto foi todo un éxito e Chopin díxolle a súa nai: “Todo cho debo a ti, mamá. De\nseguro que foron as puntillas o que tanto lles gustou”.O MÁIS GRANDE DOS COMPOSITORES\nNunha cea celebrada en Berlin en honor a Brahms, o anfitrión\npropuxo un brinde: “Polo máis grande dos compositores”. Brahms\nergueuse de súpeto e, levantando a súa copa, dixo: “Por Mozart”.\nEstas anécdotas foron sacadas do libro: Historias curiosas de la música,\nde Lawrence Lindt. 2004, Ediciones Robinbook, s.l., Barcelona.Adiviñas 1ºBUn dos temas que tratamos este ano na clase de matemáticas foi o cálculo de porcentaxes. E\naproveitamos unha actividade relacionada para facer e darvos a coñecer unha sondaxe sobre a\nimplantación e uso dos novos medios entre o alumnado do noso centro. Tomamos como mostra só\no alumnado de 3º, 4º, 5º e 6º nivel, un total de 146 alumnos, aos que lles fixemos as seguintes\n1- Cantos tedes ordenador?2- Cantos tedes tlfno. móbil?NonSi3- Cántos tedes videoconsola?4- Cantos tedes tele na habitación?NonSiDeseguido propuxémoslle á Xefa de Estudos, Mª Carmen Burgo, que nos\nrespostase a unhas preguntas e nos dese a súa opinión sobre os resultados obtidos.\n1- Que aspectos positivos e negativos destacarías dos resultados?\nA verdade é que non me sorprenderon os resultados da enquisa. Ten aspectos moi positivos\ncomo indicadora de que a situación económica das familias é media, con capacidade para a\nadquisición de novas tecnoloxías así como o interese polo acceso ás mesmas xa que son un medio de\ninformación e comunicación moi importante e que debemos saber empregar.\nTamén se nota a influencia das modas que marca a sociedade como é o caso do móbil.\nComo aspecto negativo eu anotaría o da tele na habitación. Penso que os tempos de lecer nosque se ve a televisión deben ser de convivencia familiar, por esa razón debería estar situada en lugares\nde uso común da vivenda como é o salón. Cando estamos vendo algún programa podemos facer\ncomentarios sobre o mesmo e as familias serán coñecedoras do tipo de programas\nque lles gustan aos seus nenos e nenas. Asemade o ter a tele para toda a familia\nobrigará a falar e negociar sobre cal programa ver e así aprender a convivir e a ter en\nconta aos demais.\n2- Que consellos darías sobre a utilización destes medios?\nTodos estes medios son bos, se se usan adecuadamente.\nNo caso do ordenador hai que recoñecer que é un medio moi útil para aprender e para traballar.\nCon respecto ao acceso a internet hai que ter en conta algúns aspectos:\n- Internet é un medio de información moi amplo, moi necesario na sociedade actual e moi\nagradable para dar resposta ás nosas inquedanzas.\n- Internet é un medio de comunicación persoal e de masas.\nComo medio de comunicación persoal ten o perigo de permitir a comunicación con persoas\ndescoñecidas, que non podemos ver, nin sabemos nada delas e que polo tanto poden enganarnos\nfacilmente e poden facernos crer que son completamente diferentes. Na adolescencia e xa na\npreadolescencia poden engaiolar a rapaces e rapazas con serio perigo para as súas vidas.\nComo medio de comunicación social é aínda máis perigoso, xa que existen na actualidade\nabundantes redes sociais que son creadas cuns fins concretos e coñecen os recursos para facer caer\ná maioría dos participantes nas mesmas. Dende algúns nos que se establecen relacións para\ncompartir fotos de abusos a menores ou a mulleres ata outras nas que corren perigo os rapaces\nou rapazas e as súas familias. Hoxe en día as redes sociais son un perigo moi grande en internet\npolo que é necesario que os pais coñezan as páxinas que os seus nenos e nenas visitan.\nEntón, como resume, ordenador si, sempre que non cree dependencia e que non se utilice de\nEn relación co teléfono móbil está claro que non é unha necesidade para nenos e nenas\ndestas idades, pero tamén temos que recoñecer que é unha moda social; eu diría que na\nmesma situación están nenos e nenas e avós e avoas, pero aínda así penso que deben\ndarse unhas pautas para o bo uso do mesmo. Por exemplo, no aspecto económico, o\nneno ou a nena teñen que ser responsables do gasto, polo tanto non poden usalo sen necesidade e\nincluso deberían de ter que aforrar dos seus aguinaldos para recargalos, facéndose así conscientes\nda necesidade de aforrar e de non poder malgastar de calquera maneira.\nEn relación coa vídeo consola hai que recoñecer que con algúns xogos desenvólvese a\nintelixencia e a creatividade, practícase buscando estratexias para resolver as diferentes situacións,\naumentan a agudeza visual e mental e na maioría dos xogos non se resolven de forma mecánica\nsenón que hai que pensar. O perigo deste aparello está no tempo que se lle dedique e no tipo de\nxogos. Non pode crear dependencia, non pode impedir outras actividades, a vídeo consola ten que\nser utilizada como tempo de lecer, e hai que saber elixir ben os xogos adecuados á idade do neno\nou nena e coidar que non teñan contidos violentos, sexistas, etc que xa ven exposto na parte\nexterior dos mesmos.\nTemos que recoñecer que estamos na etapa do uso das tecnoloxías e é labor das familias\ncoñecer e comprender a realidade que nos tocou vivir, porque só así podemos axudar aos nosos\nnenos e nenas a comprendela e a vivila da mellor maneira posible, utilizando as novas tecnoloxías\ncomo un medio máis de aprendizaxe e comunicación, como medios de enriquecemento persoal en\nadquisición de coñecementos, en autonomía, en habilidades persoais e sociais, e como medio que\nlles axude a vivir en harmonía consigo mesmo, cos demais e coa natureza.\nAlumnado de 6ºAASOCIACION DE PAIS DE ALUMNOS\nCOLEXIO DE EDUCACION INFANTIL E PRIMARIA\nMANUEL MATO VIZOSO DE VILALBA (LUGO)Neste ano escolar, as actividades extraescolares da A.P.A. foron reducidas debido ao descenso\nde alumnos inscritos en relación aos anos anteriores, quedando da seguinte forma a distribución dos\nPiscina…………. 31 alumnos/as, en catro grupos de 45m. de clases semanais.\nInformática…….. 16 alumnos/as, nun só grupo de 60m. de duración unha vez á semana.\nSon socios desta A.P.A. neste presente ano escolar 70 familias.\nDende estas liñas, a Directiva da A.P.A. quere agradecer tanto á Dirección do Centro como ó\nclaustro de profesores e a todo o personal do Centro a súa colaboración e apoio para o normal\ndesenvolvemento desta Asociación.\nLembramos a todos os pais e nais dos alumnos/as deste Centro a importancia da colaboración\ncoas A.P.A.S., xa que o noso traballo repercute directamente nos nosos fillos/as e na súa educación. O\nnoso esforzo é conxunto, cantos máis sexamos, acadaremos maiores logros e maiores apoios.XOGA COA A.P.A.ÍNDICE\nEditorial.2Refraneiro do ano (3ºA).6Letras Galegas 2012 (5ºB e 6ºA).\nAs Nosas Charetas.Os nosos poemas310“O Soño que se coou na realidade”\nOs nosos muraisCampo de papoulas (1ºA).20Chegou a primavera á clase de 4 anos.24Así somos os nen@s de 3 anos.Decímoslle adeus á Educación Infantil.2226As aventuras do monstruo vermello (2ºA e 2ºB). 28\nEnglish corner.32Anécdotas musicais.33Cousas de animais (3ºB).36Adiviñas (1ºB).Refráns, ditos e cantigas (4ºA e 4ºB).3438Os novos medios entre o alumnado (6ºA).42APA.48Novas de Vilalba (5ºA e 6ºB).IMAXES DA PORTADA (WEBGRAFÍA):\nhttp://juntadeandalucia.es4417 de maio – Día das Letras Galegas\nesencial que faga dez anos dende o seu pasamento.\nElexiuse a data do\nAlumnado de 5ºBValentín Paz Andrade foi un escritorpolifacético, pois, ademais de poesía e narrativa,\nEntre as súas obras, podemos destacar:A) Ensaio literario, histórico e económico\nC) PoesíaD) Ensaio-Pranto matricial. Elexía dedicada á morte de Castelao\ngota vale diñeiro.En xaneiro, sete capelos e un sombreiro.\nse o ves terrear, ponte a cantar.\n• O sol de febreiro non da meda nin palleiro.\nen abril. En san Xoán a sardiña\n Polo san Pedro\n Bo tempo en xuño,\n En san Xoán\n No mes de san Xoán\nmáis queixo que pan.\nNen maio sen trebóns\nO que non aproveita xullo para se bañar\nA castaña quere en agosto arder e en setembro beber. Polas san Lucas, suca boi suca\n Outubro quente, inverno detente.\n Outono quente, inverno doente.\n Flores en outono, fame en ano novo.\n Outubro chuvioso, inverno copioso.\n Se as patacas non colles en outono\n En outubro non molesta o lume.\n Outono chegar, porco cebar.\n En outono come a carne o seu dono,\n A horta no outono\n Bo outono, ledicia do dono.\n Outono, outonán mes das san Lucas\nDitoso mes que comeza en Santos,\nmuraisMirade que orgullosos estamos co noso“Campo de papoulas”A través da obra de Monet, aprendemos moitas cousas sobre a pintura de\n1- Que aspectos positivos e negativos destacarías dos resultados?A verdade é que non me sorprenderon os resultados da enquisa. Ten aspectos moi positivos\n2- Que consellos darías sobre a utilización destes medios?Todos estes medios son bos, se se usan adecuadamente.\nMANUEL MATO VIZOSO DE VILALBA (LUGO)\nNeste ano escolar, as actividades extraescolares da A.P.A. foron reducidas debido ao descenso\nnoso esforzo é conxunto, cantos máis sexamos, acadaremos maiores logros e maiores apoios.\nXOGA COA A.P.A.All pages:2456789101314152122344344495254555657585960636465717284939499InfoSaveLikeShareDownloadMoreCharetas 2012 Published on May 29, 2012 Revista escolar do curso 2011/2012.matovizosoFollowRead moreRead moreSimilar toPopular nowJust for youGo explore


o blog de xesús lópez: A CONTAMINACIÓN LUMÍNICA [12.07.2003]\nVista lateral da Peregrina coa nova luminaria noitarega. Os reflectores encastrados no chan son pouco prácticos á hora de enaltece-la silueta do templo. A ese tipo de luz, fundamentalmente, e ós carolinos de Fole é ó que se refire o traballo que sigue, do ano 2003. Non se precisan outros comentarios.\nEntrada n. 589 do blog\nA contaminación lumínica [12.07.2003],\nNo anuncio dunha casa de turismo rural fan oferta de varios tipos de “contaminación”: A acústica, que promete sonidos e músicas diversas, voces da natureza como poden se-lo canto dalgús paxaros: reiseñor, xílgaro [pintasilgo], bufo, o bulir da auga a correr nun regato ou as follas que move o vento; a atmosférica, osíxeno que arrecende a romeu [romeuciño] ou a tomillo [tomiño, tomelo, tomentelo] como estos pasados días no campo ó que me achego cada ano pra prepara-las herbas de San Xohán. E por último a contaminación lumínica, protagonizada na casa do anuncio por milleiros e milleiros de estrelas. Ben. Entendo queda descrito o que é natureza en estado puro, da que o home quer seguir disfrutando. Outra cousa é a contaminación real que non ten cancelas políticas, a degradación multiforme que se refire tanto ó medio natural como ó urbán, mesmo ó noso patrimonio idiomático, privado novamente de numerosos rexistros i estructuras vivas na fala popular, outravolta desgarrada [novamente o Diktatt parafascista]. Pero, en fin, imos ocuparnos hoxe do tema da contaminación lumínica, unha preocupación cada vez máis sentida nas grandes urbes, por exemplo en Barcelona.\nSe cito o caso de Barcelona é porque, hai uns días i en relación coas lámparas de novo deseño que colocaron na zona vella, sonou o rumor de que “as estaban eliminando en Barcelona”. Á marxe da crítica que as mesmas teñan recibido, hai algús aspectos das mesmas que non foron, talvez, debidamente comentados, como por exemplo o do seu enorme protagonismo que deixa empequenecidas non poucas fachadas, agora meros soportes da nova luminaria que pode facilita-lo acceso dos “spidermen” ás casas. E coido que incluso pode existir un certo achanamento de morada, de rotura da intimidade individual, porque o farol supositorio-xeringa-cisterna, está en moitos casos adosado ás ventáas dos primeiros pisos que únicamente no caso do lector nocturno pode representar unha certa avantaxe e aforro. Nada, que as farolas foron impostas de xeito completamente dictatorial e que non parece que vaian coa normativa Urban, que prevé farolas de forxa, nunca de aluminio ou de color semellante. E que representan un exceso de potencia lumínica.\nO privilexio de ve-las estrelas está cada vez limitado a menos xente porque as luces das urbes sobardan en intensidade á dos astros. Esa situación, sen embargo, non é inevitable, como saben os habitantes de Tenerife e A Palma, xa que nesas illas están as instalacións astronómicas do Instituto de Astrofísica de Canarias (IAC), antre elas os observatorios do Teide e mai-lo do Roque de los Muchachos i é imprescindible unha visión óptima do ceo. Pra conseguilo, o Parlamento aprobou unánimemente no 1988 a Lei de Protección da Calidade Astronómica dos Observatorios do IAC, normativa pola que se regulan, ademais da iluminación de exteriores, a potencia radioeléctrica, a contaminación industrial e o tráfego aéreo sobre os observatorios. E así, os canarios dispoñen dende 1992 dunha Oficina prá Protección da Calidade do Ceo. [Información de www.iac.es...]. A contaminación lumínica repercute non só na observación do firmamento; implica un sobregasto de enerxía, menor confort visual.... Insisten en que as leis que regulan este tipo de contaminación comportan un aforro real e máis eficacia no obxetivo da iluminación; que benefician á economía, seguridade, e medio ambiente.\nO meu informante de que a luminaria recentemente estreada en Pontevedra podería ter chegado rebotada de Barcelona non leva razón. O que sí é certo é que os cataláns, como os navarros e outras xentes, están preocupados neste momento en recupera-las estrelas. E co modelo canario á vista, os barceloneses puxéronse a traballar unha normativa na que se establece unha serie de definiciós e consellos, porque o exceso lumínico nos está a afectar económica i ecolóxicamente [agresión ó fráxil ecosistema nocturno e ás súas cadeas tróficas, agresión ás aves migratorias, á vida mariña, insectos e fauna nocturna e crepuscular, etc. etc.] Os cataláns inclúen na súa páxina web o deseño de varias farolas e non son correctas as que alumean cara ó ceo ou lateralmente. A luz debe ir sempre cara ó chan ou unha parede, sen emigrar nen rebotar nunca pró ceo. Hai que evita-lo criterio, din, de que “canta máis luz mellor”, xa que eso non implica nen máis seguridade nen máis visibilidade. Aquí, de momento, non se pensou no dano que se está a causar. É unha de tantas cousas nas que non se entende a inhibición de Patrimonio, parece que permanente nos últimos catro anos de guetificación do centro histórico, a deixaren facer ós que se mostran como nemigos das árbores e dos bancos, nemigos agora tamén das estrelas ou das fachadas cando non-as poden mostrar como pancarta electoral. [Praza Méndez Núñez].\nPublicado por xesús lópez fernández en 6:23


O 18 de decembro de 2014 o Consello da Xunta de Galicia aprobou a Estratexia de Inclusión Social de Galicia 2014-2020. Esta Estratexia constitúe un marco integrado de intervencións orientadas a responder de xeito efectivo e coordinado ás situacións persoais e familiares de vulnerabilidade, pobreza e exclusión social, e procurar os apoios precisos para que as persoas destinatarias acaden a súa inclusión social e laboral. A súa formulación tivo un carácter participativo no que se implicaron todos os departamentos da Xunta de Galicia, corporacións locais e a súa federación, entidades de iniciativa social, colexios profesionais e axentes sociais que operan dos diferentes territorios de Galicia.\nA EIS de Galicia 2014-2020 enmárcase dentro do Programa Operativo FSE e FEDER Galicia 2014-2020, no seu Obxectivo Temático 9 "Promover a inclusión social e loitar contra a pobreza e calquera forma de discriminación".\nA implantación da EIS Galicia 2014-2020 realizarase a través de tres Plans Operativos de Inclusión Social, de carácter bianual e consecutivo durante o período 2014-2020. O Plan Operativo de Inclusión Social 2015-2016, que prevé máis de 300 accións, constitúe a primeira fase de implantación da Estratexia.\nEstratexia de Inclusión Social de Galicia 2014-2020 (Versión actualizada 2016)\nEstratexia de Inclusión Social de Galicia 2014-2020 (Versión 2014)


O bautismo cristián e a túa relación con Deus | O que ensina a Biblia\nO bautismo e a túa relación con Deus\nComo se leva a cabo o bautismo cristián?\nQue pasos hai que dar para poder bautizarse?\nComo se dedica un a Deus?\nQue importante razón hai para bautizarse?\n1. Que levou a un oficial da corte etíope a querer bautizarse?\n“AQUÍ hai auga, ¿por que non me podo bautizar eu?”, preguntou un oficial da corte de Etiopía do primeiro século. Un cristián chamado Felipe acababa de demostrarlle que Xesús era o Mesías prometido. Quedou tan impresionado polo que lle aprendera que decidiu actuar en consecuencia. Díxolle a Felipe que quería bautizarse (Feitos 8:26-36).\n2. Por que deberías pensar seriamente na posibilidade de bautizarte?\n2 Se xa estudaches con atención os capítulos anteriores deste manual con algunha testemuña de Xehová, poida que te sintas preparado para preguntar: “Por que non me podo bautizar eu?”. Agora xa sabes que a Biblia promete vida eterna nun paraíso na Terra (Salmo 37:29; Apocalipse 21:3, 4). Tamén coñeces en que estado se atopan os mortos, e a esperanza da resurrección (Eclesiastés 9:5; Xoán 5:28, 29). Seguramente leves algún tempo asistindo ás reunións das testemuñas de Xehová e comprobases por ti mesmo que practican a relixión verdadeira (Xoán 13:35). E, máis importante aínda, probablemente esteas cultivando unha relación estreita e persoal con Xehová.\n3. a) Que lles mandou Xesús ós seus discípulos? b) Como se leva a cabo o bautismo cristián?\n3 Como podes demostrar que queres servir a Xehová? Xesús díxolles ós seus seguidores: “Ide, pois, e facede discípulos meus a tódolos pobos, bautizándoos” (Mateo 28:19). Xesús mesmo puxo o exemplo cando foi bautizado. Pero nin o salpicaron con auga nin lla botaron por riba da cabeza sen máis (Mateo 3:16). O termo grego para bautizar significa “mergullar na auga”. Polo tanto, o bautismo cristián faise mergullando, ou somerxendo, a persoa na auga.\n4. Que demostramos cando nos bautizamos?\n4 Para ter unha relación estreita co noso Pai celestial, Xehová, é imprescindible que nos bauticemos. O acto público do bautismo demostra que desexas servir a Deus e que desfrutas facendo a Súa vontade (Salmo 40:8, 9 [40:7, 8, NM]). Non obstante, para te poder bautizar debes dar certos pasos.\nÉ NECESARIO TER COÑECEMENTO E FE\n5. a) Cal é o primeiro paso para poder bautizarse? b) Por que é importante asistir ás reunións cristiás?\n5 O primeiro paso xa o deches cando empezaches a coñecer o único Deus verdadeiro e o seu Fillo, Xesucristo, quizais mediante un curso da Biblia (le Xoán 17:3). Pero aínda queda moito por aprender. Os cristiáns verdadeiros queremos que se nos “encha do coñecemento” da vontade de Deus (Colosenses 1:9). Algo que che axudará a conseguilo é asistir ás reunións de congregación das testemuñas de Xehová. É importante que non perdamos ningunha (Hebreos 10:24, 25). Se asistes con regularidade poderás chegar a coñecer a Xehová.\nPara poder dar o paso do bautismo é imprescindible aprender as verdades que contén a Palabra de Deus\n6. Canto coñecemento sobre a Biblia debes ter para te poder bautizar?\n6 Para poder bautizarte non é necesario que coñezas a Biblia enteira. O oficial da corte de Etiopía algo sabía, pero faltábanlle por comprender certas pasaxes das Escrituras (Feitos 8:30, 31). Do mesmo xeito, aínda che queda moito que aprender. De feito, nunca acabaremos por coñecer de todo a Xehová (Eclesiastés 3:11). Non obstante, se queres bautizarte é imprescindible que coñezas e aceptes as ensinanzas básicas da Biblia (Hebreos 6:1). Algunhas destas están relacionadas coa verdade sobre o estado en que se atopan os mortos, e coa importancia do nome de Deus e o seu Reino.\n7. Que efecto debería ter en ti o estudo da Biblia?\n7 Non abonda con coñecer as ensinanzas bíblicas, xa que “sen fe é imposible que un lle agrade a Deus” (Hebreos 11:6). A Biblia relata como algúns habitantes da antiga cidade de Corinto, cando escoitaron a mensaxe que os cristiáns predicaban, “abrazaron a fe e bautizáronse” (Feitos 18:8). Do mesmo xeito, se estudas a Biblia poderás ter fe en que é a Palabra inspirada de Deus. E tamén deberías chegar a ter fe nas promesas de Deus e no sacrificio de Xesús como o único medio para a salvación (Xosué 23:14; Feitos 4:12; 2a Timoteo 3:16, 17).\nCOMPARTE AS VERDADES DA BIBLIA CON OUTROS\n8. Que te motivará a compartir con outros o que aprendiches?\n8 Segundo a túa fe vaia medrando, verás como non vas poder calar todo canto aprendiches (Xeremías 20:9). Sentirás a necesidade de compartir con outros as ensinanzas sobre Deus e os Seus propósitos (le 2a Corintios 4:13).\nA túa fe moverate a compartir o que aprendes con outros\n9, 10. a) Con quen poderías empezar a compartir as verdades que aprendes na Biblia? b) Que deberías facer se desexas participar na predicación organizada das testemuñas de Xehová?\n9 Poderías empezar por explicarlles con tacto as verdades bíblicas a algúns parentes, amigos, veciños e compañeiros de traballo. Co tempo has querer participar na predicación que levan a cabo dun xeito organizado as testemuñas de Xehová. Cando chegue ese momento, podes comentarllo con toda a confianza a quen che estea ensinando a Biblia. Se en principio cumpres os requisitos para predicar publicamente, ambos teredes que reunirvos con dous anciáns da congregación.\n10 Deste xeito poderás coñecer mellor a algúns dos anciáns que coidan do rabaño de Deus (Feitos 20:28; 1a Pedro 5:2, 3). Se estes ven que entendes as ensinanzas básicas da Biblia, vives de acordo coas leis e principios de Deus, e desexas ser unha testemuña de Xehová, comunicaranche que podes participar na predicación pública das boas noticias do Reino como evanxelizador, ou predicador, sen bautizar.\n11. Que cambios poderías ter que facer na túa vida se quixeses ir predicar?\n11 Por outra parte, para que poidas ir predicar, quizais sexa necesario que fagas algún cambio máis nos teus hábitos ou estilo de vida. Iso podería incluír deixar algún hábito persoal que mantiveses en segredo. Polo tanto, para poderes solicitar ser evanxelizador, ou predicador, sen bautizar, é imprescindible que a túa vida estea libre de pecados graves, como a inmoralidade sexual, o abuso do alcohol e o consumo de drogas (le 1a Corintios 6:9, 10; Gálatas 5:19-21).\nO ARREPENTIMENTO E A CONVERSIÓN\n12. Por que debemos arrepentirnos?\n12 Para poderte bautizar hai que dar algúns pasos máis. O apóstolo Pedro escribiu: “Arrepentídevos, logo, e convertédevos, para que se borren os vosos pecados” (Feitos 3:19). Arrepentirse implica lamentar con sinceridade o que un fixo. Se ben é evidente que o arrepentimento é imprescindible para calquera que leve unha vida inmoral, tamén é necesario para quen leva unha vida relativamente limpa en sentido moral. Por que? Porque tódolos humanos somos pecadores e precisamos o perdón de Deus (Romanos 3:23; 5:12). Antes de empezar a estudar a Biblia non sabías cal era a vontade de Deus, polo que non podías vivir totalmente de acordo con ela. Por iso o arrepentimento é necesario.\n13. Que é a conversión?\n13 Despois do arrepentimento vén a conversión, que implica máis que simplemente lamentarse dos pecados. Supón rexeitar o teu estilo de vida anterior, e que te determines a facer o correcto. Antes de bautizarte, debes dar os pasos do arrepentimento e da conversión.\nA DEDICACIÓN PERSOAL A XEHOVÁ\n14. Que importante paso debes dar antes de poder bautizarte?\n14 Aínda debes dar un paso máis antes de bautizarte. É imprescindible que te dediques a Xehová.\nXa lle fixeches unha oración a Xehová para dedicarte a El?\n15, 16. Que implica dedicarse a Xehová, e que nos impulsará a facelo?\n15 Cando un se dedica a Xehová, fai unha oración sincera prometéndolle que sempre lle dará toda a súa devoción. Por que alguén querería adquirir un compromiso así? Imaxina que un home quere coñecer mellor a unha muller e comezan a saír xuntos. Canto mellor a coñece, máis lle gusta e máis quere estar con ela. Co tempo é natural que lle pida para casar. Se ben é certo que o matrimonio implica adquirir novas responsabilidades, o amor que sente por ela moverao a dar este importante paso.\n16 Cando chegamos a coñecer e amar a Xehová, sentímonos impulsados a servilo sen reservas, sen poñerlle límites á nosa adoración. De feito, quen queira seguir o Fillo de Deus, Xesucristo, debe renunciar a si mesmo (Marcos 8:34). Renunciamos a nós mesmos cando non deixamos que ningún desexo ou obxectivo persoal estea por enriba da nosa obediencia a Deus. Por iso, antes de bautizarte debes asegurarte de que non hai nada máis importante para ti que servir a Xehová (le 1a Pedro 4:2).\nCOMO SUPERAR O MEDO A FALLAR\n17. Por que algúns non se deciden a dedicarse a Xehová?\n17 Algúns non se deciden a dedicarse a Xehová porque os asusta dar un paso tan serio na súa vida. Saben que, como cristiáns dedicados, terán que lle render contas a Deus. Como lles preocupa tanto fallarlle a Xehová e decepcionalo, conclúen que é mellor non dedicarse a El.\n18. Que te motivará a dedicarte a Xehová?\n18 A medida que coñezas mellor a Xehová, sentiraste motivado a dedicarte a El e a vivir de acordo con tal compromiso (Eclesiastés 5:3 [5:4, NM]). Unha vez que esteas dedicado, sen dúbida has querer seguir andando “para contenta-lo Señor” (1a Tesalonicenses 4:1). Como lle queres, non che resultará difícil obedecelo. Seguro que pensarás coma o apóstolo Xoán, quen escribiu: “Porque o amor a Deus consiste en cumprir cos seus mandamentos. Os mandamentos de Deus non son pesados” (1a Xoán 5:3).\n19. Por que non deberías ter medo de dedicarte a Xehová?\n19 Para dedicarte a Xehová non tes que ser perfecto. El coñece as nosas limitacións e nunca nos pide máis do que lle poidamos dar (Salmo 103:14). Xehová quere que che vaia ben, e por iso sempre che dará todo o apoio que precises (le Isaías 41:10). Podes estar seguro de que, se confías nel con todo o corazón, “achanzará os teus vieiros” (Proverbios 3:5, 6).\nO BAUTISMO SIMBOLIZA A TÚA DEDICACIÓN A XEHOVÁ\n20. Por que a dedicación a Xehová debe ser algo máis que un asunto privado?\n20 Poida que, despois do que levamos considerado, decidas facerlle unha oración a Xehová para dedicarte a El. Cando alguén ama de verdade a Xehová dá un paso máis, demostrando publicamente que está dedicado a El (Romanos 10:10). Como podes facelo?\nO bautismo simboliza que un “morre” con respecto á súa vida anterior, e “vive” para facer a vontade de Deus\n21, 22. Como podes facer unha declaración pública da túa fe?\n21 Dille ó coordinador dos anciáns da túa congregación que desexas bautizarte. El encargarase de que algúns anciáns repasen contigo unha serie de preguntas sobre as ensinanzas básicas da Biblia. No caso de que vexan que reúnes os requisitos necesarios, poderás bautizarte no seguinte congreso. * Nesa ocasión escoitarás un discurso no que se explica cal é o significado do bautismo. O orador fará dúas sinxelas preguntas que tódolos que se van bautizar deberán contestar en voz alta; deste xeito demostrarán publicamente a súa fe.\n22 O bautismo identifícate como unha testemuña de Xehová dedicada a Deus. Os que se bautizan son mergullados por completo en auga para demostrar publicamente que están dedicados a Xehová.\nO SIGNIFICADO DO TEU BAUTISMO\n23. Que significa ser bautizado “no nome do Pai e do Fillo e do Espírito Santo”?\n23 Xesús explicou que os seus discípulos terían que bautizarse “no nome do Pai e do Fillo e do Espírito Santo” (Mateo 28:19). Isto significa que, cando un se bautiza, recoñece a autoridade de Xehová e de Xesucristo (Salmo 83:19 [83:18, NM]; Mateo 28:18). Tamén demostra que recoñece a función que desempeña o espírito santo de Deus (Gálatas 5:22, 23; 2a Pedro 1:21).\n24, 25. a) Que simboliza o bautismo? b) Que cuestión xorde?\n24 O bautismo é máis que o mero acto de ser mergullado en auga. Simboliza algo moi importante. Representa que un “morre” no sentido de que xa non leva o estilo de vida anterior. E saír da auga simboliza que, a partir dese momento, un “vive” para facer a vontade de Deus. É importante que lembres que estarás dedicado a Xehová e a ningunha outra causa, obra, persoa ou organización. A túa dedicación e bautismo marcan o comezo dunha estreita amizade con Xehová, unha relación íntima e persoal con El (Proverbios 3:32).\n25 O bautismo en si non garante que sexamos salvados. O apóstolo Paulo escribiu: “Traballade con temor e tremor pola vosa salvación” (Filipenses 2:12). Así que o bautismo non é máis que o primeiro paso cara a salvación. Xorde, entón, unha pregunta: como poderás manterte no amor de Deus? Atoparás a resposta no capítulo final deste libro.\n^ par.21 Os bautismos lévanse a cabo nos congresos que as testemuñas de Xehová celebran tódolos anos.\nO bautismo cristián lévase a cabo mergullando a persoa en auga, e non só botándolla por riba (Mateo 3:16).\nHai varios pasos antes do bautismo: coñecer a Xehová e a Xesús, demostrar fe, arrepentirse, converterse, e dedicarse a Deus (Xoán 17:3; Feitos 3:19; 18:8).\nPara dedicarse a Xehová hai que renunciar a un mesmo, tal e como fixeron tódolos seguidores de Xesús (Marcos 8:34).\nO bautismo simboliza que un “morre” con respecto á súa vida anterior, e “vive” para facer a vontade de Deus (1a Pedro 4:2).\nCompartir Compartir O bautismo e a túa relación con Deus\nbh cap. 18 páxs. 174-183


Félix Villares, medalla ao mérito deportivo da Xunta de Galicia · Noticias por fecha · Diócesis de Mondoñedo-Ferrol\nDiócesis de Mondoñedo-Ferrol NOTICIASNoticiasNoticias por categoríaSacerdotes y religiosos Félix Villares, medalla ao mérito deportivo da Xunta de Galicia\nFélix Villares, medalla ao mérito deportivo da Xunta de Galicia\nFélix Villares Mouteira · Autor: X. M. Palacios\nPublicado: 13/06/2017: 2534\nLembra con cariño os seus anos á fronte do deporte escolar na comarca da Mariña\nDende 1972 ata o 2000 foi o máximo responsable do deporte escolar na zona e organizou un sinfín de carreiras e certames atléticos\nO responsable de patrimonio da diocese Mondoñedo-Ferrol, Félix Villares Mouteiro (Belesar, Vilalba, 1947), é un home chave na historia do deporte na comarca da Mariña. Dende 1972 ata o 2000 foi o máximo responsable do deporte escolar na zona e organizou un sinfín de carreiras e certames atléticos. O pasado xoves 8 de xuño, a Xunta de Galicia outorgoulle a medalla ao mérito deportivo polo seu traballo xunto a outros 28 deportistas, adestradores e directivos.\nAgardaba este recoñecemento?\nNon, para nada, porque estou desvencellado do deporte dende hai 17 anos, cando deixei de coordinar o deporte escolar na Mariña. Entón transladáranme a Ferrol e non puiden seguir con esa labor na Mariña. Colleume por sorpresa por iso.\nFixoselle diícil deixar o deporte?\nPor suposto. Levaba dende o ano 72. Por iso cando estiven o xoves co presidente da Xunta lle preguntei de broma polo da memoria histórica, porque cando me fixen cargo o deporte escolar dependía do Frente de Juventudes. Non me importaba quen o organizase porque se trataba de dar aos nenos a oportunidade de facer deporte. E estiven ata setembro do 99.\nE neste tempo non seguiu atado ao deporte de ningún xeito?\nSigo o deporte, pero estou moito máis limitado. Vivo ao pé de Vilalba, teño que atender a meu pai, que ten 94 anos... Non poido facelo, pero mentras vivín en Ferrol tampouco tiven esa oportunidade. Alí non tiña xa tempo material.\nCando comezou, o deporte escolar da comarca aínda estaría en cueiros...\nTamén o deporte en xeral, eran tempos complicados nos que non había os medios de hoxe. De feito logo comecei a organizar carreiras populares porque era outra forma de dar a oportunidade de facer deporte á xente. Foi unha etapa moi bonita, na que fixen moitos amigos en todo Galicia.\nCon que se quedaría deses 28 anos?\nHoubo erros e certas cousas, pero foise progresando e conseguimos o obxectivo de dar a oportunidade de facer deporte aos nenos. Ensinámoslles a moitos a gañar, e tamén a perder, no deporte e na vida, que é algo ao que se aprende coa práctica.\nGardará mil anécdotas\nMoitas. Lembro unha carreira en Luíntra á que levei tres equipos do Santa Catalina de Mondoñedo. Un de alevíns, outro de infantís e outro xuvenil. Saímos de Mondoñedo chovendo e chegamos a Nogueira de Ramuín chovendo. Ao día seguinte o ciurcuito estaba inundado. Entón o que fixeron foi cortar os toxos para abrir camiño. E a un rapaz de Xove soltouselle a zapatilla, pillouna na man e seguiu correndo. Cando chegou á meta tiña a planta dos pés negras dos espiños dos toxos.\nCal é o traballo que máis orgulloso o deixou?\nSíntome de todo. Especialmente de todo o feito no deporte escolar, de dar a oportunidade aos nenos de facer deporte. Houbo moito traballo, por exemplo para facer os calendarios. Agora metes un programa informático e listo, pero daquela había que facer todo a man. Cando había campo a través corríase pola mañá e pola tarde había que xuntarse para facer as clasificacións e mandalas á delegación a Lugo.\nAntes de todo, foi deportista?\nFixen moito deporte, pero non era bo deportista. Gustábame e ségueme gustando certo tipo de deporte. Hoxe non aguanto un partido de fútbol enteiro. Gústame máis o baloncesto, ou, sobre todo, o atletismo. Sempre considerei que o atletismo é básico en idades escolares, para os nenos, porque axuda a coordinarte, a adquirir velocidade, axilidade... É unha preparación física que despois se pode aproveitar e é mkoi útil en calquera outro deporte.\nDende a élite, o deporte ás veces transmite valores como mínimo discutibles...\nMoitas veces non son bos os valores que transmiten, é certo. Pero é o que hai. O deporte profesional está moi mercantilizado, son inconcebibles os soldos que se manexan, especialmente no fútbol. Si o comparamos co que traballa e cobra outra xente diría que é algo escandaloso. Moi escandaloso.\nPor que lle deu por comezar a facer todo isto?\nAcabei de estudar en Salamanca no ano 71, e mandáronme ao Seminario de Mondoñedo. No primeiro ano fun vendo como funcionaba todo. E no segundo o responsable de deporte xa me dixo que me tiña que ir metendo no tema do deporte. E por aí empecei, pouco a pouco. Aquel ano xa estiven axudando nalgunhas cousas. Organizábase todo en Lugo, tíñamos reunións alí. E despois xa comezamos a organizar nós por libre na Mariña.\nFUENTE: La Voz de Galicia (12.06.2017)


San Xoán de Río acollerá esta fin de semana o 1º Maratón de Futsal\nInicio/Deportes/San Xoán de Río acollerá esta fin de semana o 1º Maratón de Futsal\nAs finais xogaranse o domingo 23 de xullo pola tarde no pavillón deportivo\nUn partido de fútbol sala. /Foto: Carlos G. Hervella.\nNa procura de maior intensidade e atraer máis público, a Asociación Cultural RíoMola decidía cambiar o formato do campionato dos anos anteriores e organizar o 1º Maratón de Fútbol Sala que se celebrará esta fin de semana (sábado 22 e domingo 23 de xullo), no pavillón de San Xoán de Río.\nA inscrición custa 50 euros por equipo e os cartos recadados destinaranse integramente para os mellores clasificados. O campión do torneo percibirá o 60%, o segundo clasificado o 30% e o terceiro clasificado o 10%. O límite para anotarse é mañá, xoves 20 de xullo ás 12 da noite, e pódese facer chamando ao teléfono: 664 14 03 82.\nTal como explican dende a organización, se algún xogador ou grupo de xogadores quere participar no torneo e non reúne o mínimo dispoñible para completar un equipo, pode poñerse en contacto coa asociación “e buscarase montar un equipo entre toda esa xente ou que xoguen con algún dos equipos xa anotados”.\nO venres celebrarase o sorteo e elaborarase o calendario de xogo. O sábado disputaranse as fases de grupos e xa o domingo xogaranse as fases finais. A loita polo 3º e 4º posto será pola tarde e a final acto seguido coa idea de rematar antes das 21h.\ncomarca fútbol sala futsal maraton noticias O Barco pavillón provincia Ríomola san xoán de río Valdeorras


Alalá cos Regueifeiros - Malmequer\nAlalá cos Regueifeiros\nHoxe, martes, día 16/06/2009\nQue un veciño faga unha copla meténdose con outro, e que ese outro teña a capacidade de responderlle ao momento con outra copla parecida pero intentando que sexa aínda mellor; que despois sigan sendo tan amigos e que con esa disputa verbal fagan rir a quen estea a escoitar, é unha verdadeira arte. Niso consiste a regueifa e os bos regueifeiros son capaces de pasar horas "loitando". Disto vai falar o "Alalá" desta noite.\nComezaron a facer regueifas nas xuntanzas veciñais cando se realizaban traballos comunitarios: nas fiadas, nas mallas ou nas carretadas, e despois fíxose nas festas, sobre todo nas vodas, en que se loitaba para acadar un anaco de pan de ovo, azucre e manteiga que se chamaba precisamente regueifa. Se noutrora era moi frecuente que en distintos lugares de Galicia se regueifase, hoxe apenas queda quen saiba facelo, e para atopar alguén o mellor é ir a Bergantiños, comarca que está considerada o berce desta arte, onde comezou a facerse como espectáculo aberto ao público e onde houbo maior afección.\nPero daqueles mestres da palabra que eran verdadeiros ídolos entre os seus veciños non quedan máis que catro que continúen regueifando: Fermín da Feira Nova, Guillermo da Rabadeira, Suso de Xornes e Antonio de Xornes. Con eles coñeceremos en que consiste a regueifa e ao mellor somos capaces de aprender algo da técnica destes combates dialécticos divertidos que, segundo eles mesmos din, están en perigo de extinción.\nComentarios (0) - Categoría: Alalá / No bico un cantar - Publicado o 16-06-2009 09:14


ICO Empresas e Emprendedores | BBVA | BBVA\nContas para autónomos e empresas\nNovo banco, cero comisións en servizos habituais. Se es autónomo, peme, ou empresa, estrear banco ten moitas vantaxes.\nSen comisións nos 12 primeiros meses para as novas altas de autónomos ou empresas con facturación superior a 5 millóns de euros.\nICO Empresas e Emprendedores\nSolucións de financiamento para o teu negocio\nA liña ICO Empresas e Emprendedores está destinada a proxectos de investimento, actividades empresariais e/ou necesidades de liquidez ou gastos.\nPoderán solicitar estes préstamos os autónomos e empresas que realicen a súa actividade empresarial en España, con independencia do seu domicilio social ou fiscal e de se é español ou estranxeiro.\nTamén para rehabilitar e reformar vivendas e edificios!\nComo novidade, tamén poderán solicitar financiamento a través desta liña os particulares, as comunidades de propietarios e as agrupacións de comunidades de propietarios para rehabilitar vivendas e edificios ou reforma dos seus elementos comúns.\nQue podes financiar con esta liña?\nAs necesidades de financiamento para levar a cabo as túas actividades empresariais e/ou, investimentos, así como as túas necesidades de liquidez e gastos relacionados co desenvolvemento da actividade propia da empresa. Adicionalmente, poderá financiarse a rehabilitación de vivendas e edificios.\nCompatibilidade deste financiamento coas axudas que conceden outros organismos\nEste financiamento poderá ser compatible con axudas recibidas das comunidades ou doutras institucións (suxeito ás limitacións de compatibilidades que se inclúan nas convocatorias das devanditas axudas).\nImporte máximo por cliente\nAta 12,5 millóns de euros nunha ou varias operacións (dependendo da finalidade, o importe máximo poderá ser menor).\nVixencia, prazo de amortización e carencia\nVixencia: ano 2022.\nPrazo de amortización e carencia: de 1 a 20 anos coa posibilidade de ata 3 anos de carencia de principal (dependendo da finalidade, o prazo máximo pode ser menor).\nTipo de xuro, modalidade e actividades excluídas\nTipo de xuro: fixo\nModalidade: formalización a través dun préstamo ou leasing segundo finalidade\nActividades excluídas: non serán financiables as seguintes actividades:\nActividades no sector de armas e municións.\nActividades ilegais segundo a lexislación aplicable á operación de que se trate, ou segundo acordos e convenios internacionais, incluída a normativa sobre medio natural, seguridade e hixiene e emprego.\nActividades que teñan como efecto a limitación de dereitos e liberdades individuais ou a violación de dereitos humanos.\nComo funcionan os préstamos ICO?\nO funcionamento dos préstamos ICO non difire demasiado dos préstamos ‘tradicionais’ outorgados polos bancos. Porén, a diferenza destes, esta forma de financiamento implica tres partes:\nO Instituto de Crédito Oficial, que facilita os fondos para a operación e pon as condicións para acceder ao financiamento.\nA entidade de crédito, que analiza a viabilidade do préstamo, xestiona o diñeiro prestado e asume o risco en caso de impagamento do cliente\nO solicitante, que ten que devolvelo no prazo de tempo estipulado, xunto cos xuros asociados.\nComo se solicitan as axudas?\nA solicitude realízase a través do xestor habitual do BBVA, que aclarará calquera dúbida e indicará como enviar a documentación necesaria. Tamén é posible solicitar que te chamemos ou buscar as oficinas abertas en cada localidade.\nLiña dispoñible ata esgotar fondos ou ata o 31 decembro de 2022.\nPode unha empresa estranxeira solicitar un préstamo a través desta liña?\nSi, sempre que desenvolva actividade empresarial en España.